Η μαγεία της μελαγχολίας του Ρομπέρτο Μπάτζο - AthleteStories\nZastro 18 Φεβρουαρίου, 2021\nΟ ουρανός της Ρώμης είχε αρχίσει να γκριζάρει επικίνδυνα, ήταν ένα απ’ εκείνα τα συννεφιασμένα μεσημέρια που πιο πολύ ταίριαζαν στο μουντό Σαν Σίρο παρά στο συνήθως ηλιόλουστο Ολίμπικο.\nΤο ματς φιλικό, στα όρια του αδιάφορου, αλλά στο γήπεδο πενήντα χιλιάδες κόσμος, στην πλειοψηφία τους Ρωμαίοι για να θαυμάσουν το «δικό τους» Πρίγκιπα, τον Τζουζέπε Τζιανίνι, το προδιαγραφόμενο μεγάλο δεκάρι του ιταλικού ποδοσφαίρου.\nΈπειτα ήταν κι η ατραξιόν με τα πορτοκαλί, η φρέσκια τότε πρωταθλήτρια Ευρώπης Ολλανδία, η ομαδάρα του ιπτάμενου Φαν Μπάστεν, του τρομερού Γκούλιτ, του βιονικού Ράικαρντ.\nΟ εκλέκτορας των Ιταλών, ο Ατζέλιο Βιτσίνι, ένας πράος και συμβατικός δάσκαλος, έχει αναλάβει το project της ομάδας που θα κληθεί να πρωταγωνιστήσει στο Παγκόσμιο Κύπελλο. Ένα τουρνουά που θα διεξαχθεί εντός έδρας, στα γήπεδα του campionato, του καλύτερου και πιο φανταχτερού τότε πρωταθλήματος στον κόσμο.\nΣτα τρία τέταρτα του γηπέδου, κάπου κοντά στο ημικύκλιο της περιοχής, ξεχωρίζει μια φιγούρα που παραπέμπει σε βετεράνο. Σώμα κυρτό, χέρια στη μέση, φανέλα έξω απ’ το σορτσάκι, κάλτσες κατεβασμένες.\nΤο ημίχρονο οδεύει προς τη λήξη του, τίποτε το σημαντικό, Ιταλία και Ολλανδία ισόπαλες χωρίς σκορ, χωρίς αξιοσημείωτη φάση, ένα κατ’ εξοχήν «ιταλικό» ματς.\nΗ μπάλα μετά από μια προβολή του Ριτσιτέλι καταλήγει στο νούμερο 11, εκείνον το ράθυμο βετεράνο με τα χέρια στη μέση. Βλέμμα δεξιά – αριστερά, χάδι στη μπάλα, ένα καταπληκτικό ξεπέταγμα, μία, δύο, τρεις προσποιήσεις και πάσα στον κενό χώρο.\nΤο μόνο που έπρεπε να κάνει ο Τζιανλούκα Βιάλι ήταν να πλασάρει σωστά. Και το έκανε. Ιταλία – Ολλανδία 1-0.\nΟ ράθυμος «βετεράνος» είναι ο πρωτοεμφανιζόμενος 21χρονος Ρομπέρτο Μπάτζο από το μεσαιωνικό Καλντόνιο, ένα χωριό λίγο έξω απ’ τη Βιτσέντσα, και εκείνο το γκρίζο μεσημέρι στο Ολίμπικο έκανε το ντεμπούτο του με τη φανέλα των azzurri.\nΟ Ρομπέρτο Μπάτζο με τον ομοσπονδιακό προπονητή της Ιταλίας, Ατζέλιο Βιτσίνι.\nΟ θρυλικός sportscaster Μπρούνο Πίτσουλ τον εκθειάζει με όλα τα πιθανά επίθετα που προλαβαίνει να σκεφτεί, ολόκληρη η Ιταλία τον ερωτεύεται κεραυνοβόλα όταν, μετά τη λήξη του νικηφόρου αγώνα, ο Ρόμπι -με το βλέμμα χαμηλά και τα μάτια μισάνοιχτα- αρνείται να κάνει δηλώσεις.\nΕίναι μελαγχολικός, ακόμη και το χαμόγελό του αποπνέει μια αδιόρατη πίκρα που εν ολίγοις περιγράφει τη ζωή και την καριέρα του ολόκληρη.\nΈτσι τον θυμάμαι κι εγώ, όταν τον πρωτοείδα στο “Φράνκι” με την ασπρόμαυρη της Γιούβε κόντρα στη μεγάλη του αγάπη, τη Φιορεντίνα, στην πόλη και την ατμόσφαιρα που ουσιαστικά του ταίριαξαν πιο πολύ απ’ όλες.\nΕίχε αρνηθεί με ένα νεύμα να εκτελέσει το πέναλτι που κέρδισε η Μεγάλη Κυρία, είχε δεχθεί αδιαμαρτύρητα τις κλωτσιές των πρώην συμπαικτών του, το χτικιό των πρώην πιστών του στην κερκίδα, είχε πνίξει την πίκρα μέσα του μέχρι το εβδομηκοστό περίπου λεπτό όταν ο Μαϊφρέντι αποφάσισε να τον απαλλάξει από το μαρτύριο.\nΠήγε στον πάγκο, φόρεσε το μπουφάν και κατευθύνθηκε στην καταπακτή που εκείνη την εποχή ήταν μπροστά στην curva Fiesole. Αποδοκιμασίες, βρισιές, κραυγές για τον «προδότη». Ένας οπαδός των viola πέταξε ένα κασκόλ.\nΟ Ρομπέρτο Μπάτζο με τη φανέλα της Γιουβέντους και το κασκόλ της Φιορεντίνα στο «Αρτέμιο Φράνκι».\nO Ρόμπι σταμάτησε, έσκυψε, το πήρε στο χέρι του και το έσφιξε δυνατά. Το γήπεδο νέκρωσε κι από κει που τον αποδοκίμαζε, ξεκίνησε να χειροκροτά, να τον αποθεώνει.\nΒάδιζε με αργά βήματα στην καταπακτή και έσφιγγε το κασκόλ στο χέρι του, δεν το φόρεσε από σεβασμό στη νέα του ομάδα και λίγο πριν χαθεί στα αποδυτήρια ύψωσε το μελαγχολικό του βλέμμα στον ουρανό της Τοσκάνης και χαιρέτησε τον κόσμο. Αποθέωση. Αυτός είναι ο Ρομπέρτο Μπάτζο, μια από τις μεγαλύτερες και πιο αντιφατικές προσωπικότητες που έπαιξαν ποδόσφαιρο, ένας προφήτης του σπορ, ο χαρισματικός και μελαγχολικός πρεσβευτής του, ένας καλλιτέχνης που δεν μπορούσε να ξεκινήσει πουθενά αλλού εκτός από τη Φλωρεντία, την πόλη του Μιχαήλ-Άγγελου.\nΗ σχέση του με τη Φιορεντίνα ήταν ιδιαίτερη από την αρχή, από τον καιρό που στα 16 του μάγευε το κοινό της Βιτσέντσα στη τρίτη κατηγορία.\nΟ γιατρός των viola έκανε την αρθροσκόπηση στο μηνίσκο του και του έσωσε την καριέρα, όταν όλοι πίστευαν ότι εκείνο το παιδί με τα μαύρα σγουρά μαλλιά και ένα σχεδόν παγανιστικό νοητό φωτοστέφανο γύρω από το πρόσωπό του, θα χαθεί για πάντα στη λήθη των ταλέντων που χάθηκαν εξ αιτίας μιας ατυχίας.\nΟ μικρός δεκαεξάρης είχε σκοράρει ήδη 15 φορές στη σκληρή τρίτη κατηγορία, ξεχώριζε όπως ο χρυσός ανάμεσα στα κάρβουνα απέναντι στα σκληροτράχηλα και δοκιμασμένα κορμιά της τρίτης κατηγορίας, κόντρα σε αντιπάλους που είχαν δυο φορές τα χρόνια του, που δεν δίσταζαν ακόμη και να υψώσουν τις τάπες πάνω από τον αστράγαλο στα τάκλιν.\nΥπάρχει ένα παλιό βίντεο, τραβηγμένο με μια φιλμομηχανή απ’ εκείνες που παραπέμπουν στη δεκαετία του ’50, με τον Ρόμπι να συνθέτει τα αραβουργήματά του στα ξερά γήπεδα της Τοσκάνης, να κολλάει τη μπάλα στο πόδι, να αλλάζει τροχιά εν κινήσει τριπλάροντας, να πλασάρει με αντίθετη φορά στο σώμα στο πλαϊνό δίχτυ, να ιερουργεί από την εφηβική του ηλικία.\nΣε μερικά μαγικά δευτερόλεπτα, ξεδιπλώνεται μια ολόκληρη ζωή, αμυντικοί σωριάζονται με το χέρι τεταμένο για να πιάσουν τη φανέλα του, προπονητές με την απόγνωση ζωγραφισμένη στην έκφραση, τερματοφύλακες τρομαγμένοι, ο ίδιος ο Ρόμπι αυθάδης, με άγνοια κινδύνου, να σκοράρει με όλους τους πιθανούς τρόπους, ακόμη και να χάνει το πιο εύκολο γκολ της ζωής του επειδή τους είχε τριπλάρει όλους και περίμενε στη γραμμή τον τερματοφύλακα για να τον ξανατριπλάρει πριν τη σπρώξει με το κεφάλι μέσα.\nΟ Ρομπέρτο Μπάτζο στο εφηβικό δωμάτιό του.\nΟ Ρόμπερτο έπαιζε ένα αφοπλιστικό ποδόσφαιρο, κινείτο όπως ένας πύργος που επιτίθεται στη σκακιέρα. Κάθετα. Μόνο κάθετα. Με τη διαφορά ότι ισοπέδωνε κάθε εμπόδιο στο διάβα του.\nΤαλέντο πηγαίο, μια σπάνια ομορφιά στην κίνηση, μια απίστευτη απλότητα στα πιο σύνθετα πράγματα. Η ομάδα ήταν τόσο ανώτερη από τις υπόλοιπες που όπως εξιστορεί ο ίδιος ο Μπάτζο στην αυτοβιογραφία του, πολλές φορές πήγαινε να ρωτήσει το διαιτητή εάν κέρδισαν 8 ή 9 μηδέν, μαζί του ήταν παιδιά που δίπλα του γίνονταν γίγαντες.\nΟ Ρόμπι από παιδί ήταν σταρ. Η φήμη του δεν ήταν δυνατόν να εγκλωβιστεί στα στενά σύνορα του Καλντόνιο, των σκάρτων δέκα χιλιάδων ψυχών, όλοι στις γύρω περιοχές ήξεραν, είχαν ακούσει για το έκτο από τα οκτώ παιδιά του Φλορίντο και της Ματίλντα, για το γιο του ξυλουργού που «θα ξεπεράσει τον Τζίτζι Ρίβα», όπως έλεγαν οι χωριανοί του.\nΟ πατέρας του ήταν αυταρχικός, παλαιάς κοπής, όλη του τη ζωή την περνούσε δουλεύοντας και ήθελε τα παιδιά του να σπουδάσουν, να μάθουν γράμματα, να διεκδικήσουν μια ζωή καλύτερη από τη δική του. Ποτέ του δεν αποδέχθηκε ότι ο Ρομπέρτο ήθελε να κλωτσάει μια μπάλα, όσα καλά λόγια κι αν άκουγε από φίλους και ειδικούς, ο Φλορίντο το γιο του τον ήθελε στο πανεπιστήμιο και πείστηκε μόνο όταν ο μικρός βραβεύτηκε με το Guerin d’ Oro, το βραβείο του καλύτερου παίκτη της κατηγορίας.\nΟ Ρομπέρτο Μπάτζο στη Βιτσέντσα, το 1985.\nΤότε του χτύπησαν την πόρτα κι από τη Φιορεντίνα, τότε ο άκαμπτος ξυλουργός το πήρε απόφαση ότι ο δεκαοκτάχρονος γιος του θα γίνει ποδοσφαιριστής, το μακρινό 1985. Οι viola προσέγγισαν τον πατέρα του και του εξήγησαν ότι το παιδί είναι φλέβα χρυσού και έχουν αποφασίσει να του προσφέρουν το πιο ακριβό συμβόλαιο νεαρού σε ολόκληρη την Ιταλία.\nΟ Ρόμπι ήταν στην κουζίνα και κρυφάκουγε την κουβέντα στο σαλόνι, εκείνη την εποχή επειδή στο σχολείο δεν τα πήγαινε καλά, ο πατέρας του τον υποχρέωνε να δουλεύει καθημερινά στο εργαστήρι, του είχε ξεκαθαρίσει ότι αφού δεν παίρνει τα γράμματα, τουλάχιστον έπρεπε να μάθει μια τέχνη. Αυτή την τετράγωνη έως και παλαιολιθική λογική του πατέρα του, ο Ρόμπι την κουβαλά ακόμα μαζί του, είναι βιώματα που η μεγαλειώδης καριέρα του δεν τα έκανε να ξεθωριάσουν.\nΜια καριέρα που δίχως το ρίσκο της Φιορεντίνα, δεν θα είχαμε ζήσει ποτέ και πιθανόν σήμερα ο Ρομπέρτο Μπάτζο να ήταν ξυλουργός ή να είχε ανοίξει μπαρ, όπως η πλειονότητα των (τότε) συμπαικτών του. Σμπαράλιασε το γόνατό του σε ένα αδιάφορο παιχνίδι με τη Ρίμινι, σε μια κόντρα από εκείνες τις αχρείαστες, ειδικά για νεαρό ποδοσφαιριστή που ήταν έτοιμος να υπογράψει αντί 3 δισεκατομμυρίων λιρετών τότε στη μεγάλη Φιόρε.\nΟι viola δεν έκαναν πίσω, δεν παράτησαν τον παίκτη, πλήρωσαν τα συμφωνηθέντα χρήματα στη Βιτσέντσα, τον παρέδωσαν στους ειδικούς, πίστεψαν στο ταλέντο του και επένδυσαν στο άστρο του. Ο τραυματισμός ήταν καταστροφικός, μιλάμε για πολλαπλό κάταγμα πρόσθιου χιαστού, συνδέσμων και μηνίσκου. Ένας τραυματισμός που και σήμερα, με την επιστήμη έτη φωτός μπροστά, θα σήμαινε αυτόματα λήξη καριέρας.\nΗ Φιορεντίνα όμως ανέλαβε εξ ολοκλήρου και τη φροντίδα και την αποκατάσταση, έστειλε το μικρό σε ειδική κλινική στη Γαλλία, είχε μονίμως από πάνω του δυο και τρεις ειδικούς. Φυσιοθεραπείες, αποθεραπεία, ειδικές ασκήσεις, εργοφυσιολόγοι, αργότερα ατομικές προπονήσεις. Το γόνατο του Ρόμπι αντιδρούσε καλά, σιγά σιγά επανήλθε.\nΠέρασαν έξι μήνες για να τον γνωρίσουν οι συμπαίκτες του, για έξι ολόκληρους μήνες δεν είχε πατήσει καν το πόδι του στο προπονητικό κέντρο, το υπόλοιπο διάστημα απλώς τους κοιτούσε να προπονούνται, όσο εκείνος έκανε ατομικό πρόγραμμα στο μικρό βοηθητικό.\nΔούλεψε με λύσσα, παρότι ένιωθε σαν συγγραφέας εγκλωβισμένος στον κυκεώνα της έμπνευσής του, βρήκε τη χαραμάδα για την επιστροφή και όταν στην έναρξη της σεζόν 86/87 ένιωθε καλά, έγραψε το καλύτερο πρελούδιο, από καταβολής ιταλικού πρωταθλήματος, στο νικηφόρο 2-0 με τη Σαμπντόρια στο “Φράνκι”.\nΟ Ρομπέρτο Μπάτζο στη μεγάλη του αγάπη, τη Φιορεντίνα.\nΗ τραγωδία ωστόσο δεν είχε ολοκληρωθεί. Το γόνατο ξαναλύγισε, το «κρακ» θα έσπαγε και τον πιο σκληρό απ’ όλους. Βυθίστηκε σε έναν φαύλο κύκλο αυτό-οίκτου, σχεδόν αποφάσισε να τα παρατήσει, όταν οι γιατροί του ανακοίνωσαν ότι ακόμη μια σεζόν πάει χαμένη.\nΕίναι τρομερό, ο Ρόμπι είχε επιστρέψει σαν διάττων αστέρας για ένα και μοναδικό παιχνίδι και ξαναχάθηκε, αυτή τη φορά μπορεί και για πάντα.\nΉταν η πιο σκοτεινή περίοδος της ζωής του, σκεπτόταν μόνο την κακοτυχία του, οι πόνοι δεν τον άφηναν να αισιοδοξεί ούτε για ένα λεπτό. Δεν έβγαινε από το σπίτι, δεν σήκωνε τα τηλέφωνα των φίλων του, κλείστηκε τόσο πολύ στον εαυτό του που παραλίγο να αποκοπεί εντελώς από τον έξω κόσμο.\nΟ μοναδικός που τον έβλεπε τότε, ήταν φίλος του Μαουρίτσιο Μπολντρίνι, καταλυτικός παράγοντας στην ολική επαναφορά.\nΟ Μπολντρίνι ήταν μέλος της Soka Gakkai, στην ιταλική σχολή λατρείας του ιαπωνικού βουδισμού. Μιλάει στον Μπάτζο για τη θρησκεία του, την εσωτερικότητά της, του συστήνει να δοκιμάσει να ακούσει, χωρίς απαραίτητα να ασπαστεί.\nΜετά από μια σύντομη μαθητεία, ο Ρόμπι προσκολλάται στη νέα φιλοσοφία, όπως ο ναυαγός στην ξύλινη σανίδα μεσοπέλαγα, και επαναπροσδιορίζεται πνευματικά.\nΟ δεύτερος τραυματισμός του Ρομπέρτο Μπάτζο.\nΈκτοτε αφιερώνει ένα δίωρο από την ημέρα του για μια ιδιότυπη προσευχή, που πιο πολύ μοιάζει με απομόνωση, έχοντας συγκλονιστεί από τη διδαχή «καθένας είναι υπεύθυνος για ό,τι του συμβαίνει, διότι αυτό είναι και το ελάττωμα και η αξία του».\nΤο 19χρονο παιδί συγκλονίστηκε από ένα τόσο μπανάλ ρητό, στην πραγματικότητα αυτοπροσδιορίστηκε από τη δυτική ερμηνεία του πολύπλοκου κάρματος. Ο Μπάτζο, εκείνο τον καιρό, δεν μπορούσε να περπατήσει, οποιαδήποτε δύναμη κι αν τον έσπρωχνε στην ίαση, αυτομάτως θα γινόταν στάση ζωής και δόγμα του.\nΠαρότι οι θρησκείες της Άπω Ανατολής εν έτει 1988 – ειδικά στις Η.Π.Α. – ήταν κάτι σαν το νέο trend, ο Ρόμπι στην καθολική και άκρως πουριτανή Ιταλία δεν διαφήμισε ποτέ ότι ασπάστηκε το βουδισμό, άλλωστε είχε ήδη αρχίσει να χτίζει ένα προφίλ εκκεντρικού και «ειδικού» χαρακτήρα.\nΠροτελευταία αγωνιστική του πρωταθλήματος, ο εκκεντρικός Ρόμπι επιστρέφει με τη στάμπα του τραυματία, του τελειωμένου, στο παλκοσένικο του Σαν Πάολο, απέναντι στο πιο μεγάλο δεκάρι του παγκόσμιου ποδοσφαίρου, τον Ντιέγκο Αρμάντο Μαραντόνα.\nΟι partenopei έχουν προηγηθεί με το γκολ του Αντρέα Καρνεβάλε, αλλά η Φιόρε κερδίζει το φάουλ πέντε λεπτά πριν τη λήξη του ημιχρόνου.\nΜε τον Ντιέγκο Μαραντόνα στο «Σαν Πάολο».\nΟ Μαραντόνα περνάει για να καθίσει στο τείχος και κοιτάζει με νόημα το #11 της Φιορεντίνα. Είναι κάτι σαν ευλογία, σαν παράδοση-παραλαβή.\nΟ Ρόμπι στήνει τη μπάλα και με μια εκτέλεση στα πρότυπα του Ντιέγκο στέλνει τη μπάλα στο παράθυρο ισοφαρίζοντας. Η γιορτή της Νάπολι δεν χάλασε, εκείνο το απόγευμα όμως έμελλε να γίνει το βάπτισμα του πυρός.\nΠρώτο γκολ στη serie A, στη φιέστα του Ντιέγκο, με το τελικό 1-1 να περιποιεί τιμή στο επόμενο μεγάλο δεκάρι της Ιταλίας. Ο Ρόμπι είχε αποτινάξει από πάνω του τη σκοτεινή περίοδο κατά την οποία σκέφτηκε ακόμη και να τα παρατήσει, πλέον θα έκανε κανονική προετοιμασία, δεν θα ήταν πλέον βάρος στον ίδιο του τον εαυτό.\nΣτη Φλωρεντία καταφθάνει ο Σβεν Γκόραν Έρικσον που τον λάτρεψε αμέσως και αποφάσισε να χτίσει την επιθετική λειτουργία της ομάδας πάνω στο ταλέντο του. Το πρωτάθλημα το κατακτά η στρατοσφαιρική πρώτη Μίλαν του Σάκι, εκείνη των Ιπτάμενων Ολλανδών, αλλά στο μεταξύ τους παιχνίδι το άστρο που λάμπει είναι εκείνο του Ρομπέρτο Μπάτζο.\nΤο γκολ του στο Σαν Σίρο είναι σήμα κατατεθέν της καριέρας του: σλάλομ από το κέντρο του γηπέδου με τρομερό ξεπέταγμα, αλλεπάλληλες τρίπλες, προσποίηση και στον τερματοφύλακα και πλασέ στην κενή εστία. Η Φιόρε κέρδισε 2-0 μέσα στο Μιλάνο, με το Σάκι να ομολογεί μετά το παιχνίδι ότι ο Μπάτζο έμοιαζε με καταμαράν που έσκιζε τη θάλασσα.\nΗ επόμενη σεζόν, είναι εκείνη της καταξίωσης.\nΟ Μπάτζο γίνεται ο πρώτος ποδοσφαιριστής που μετατρέπεται από φορ σε δεκάρι και τανάπαλιν. Δεν είναι ασφαλώς Μαραντόνα, δεν είναι Πλατινί, είναι κάτι άλλο, κάτι καινούριο, κάτι εξωτικό.\nΜαζί με τον Μποργκονόβο συνθέτουν την ιστορική δυάδα επιθετικών της Φιορεντίνα που μνημονεύεται μέχρι σήμερα στην Φλωρεντία, σαν το εκρηκτικό Β2.\nΟ ίδιος ο Μισέλ Πλατινί δηλώνει στην κάμερα της RAI ότι ο μικρός είναι το πρώτο «εννιάμισι» του παγκόσμιου ποδοσφαίρου, ο πρώτος παίκτης που συνδυάζει τις αρετές και του δημιουργού και του εκτελεστή με την ίδια επιτυχία.\nΑυτή η μοναδικότητα των προσόντων του θα τον συνοδεύει μέχρι το πέρας της καριέρας του, θα γίνει αιτία μιας πολύ μεγάλης συζήτησης στην Ιταλία, αντικείμενο διαφωνίας προπονητών, casus belli για τους οπαδούς και αιτιατό του «περιττού» που στέλνει το ίδιο το ποδόσφαιρο στην κορυφή των σπορ.\nΕίναι ο πρώτος ποδοσφαιριστής της δεκαετίας του ’80 που έχει απαράμιλλη τεχνική, αλλά ταυτόχρονα είναι γρήγορος, έχει ξεπέταγμα και δεν διστάζει να τσαλακωθεί σε μάχες σώμα με σώμα.\nΕίναι ο μοναδικός ντελικάτος πολεμιστής και ο Μέσι πριν τον Μέσι. Στην τελευταία του σεζόν με τα μωβ, θα σκοράρει και το ομορφότερο γκολ της καριέρας του, με εκείνο το sombrero σαν να βλέπεις τον Αρντίλες στην «Απόδραση των Έντεκα».\nΤην ίδια σεζόν, πάλι στο San Paolo, στο ναό του Ντιέγκο, θα (ξανα)ντυθεί Μαραντόνα και θα βάλει σχεδόν το ίδιο γκολ με «εκείνο» το γκολ του Θεού εναντίον της Αγγλίας στο Μεξικό.\nΕίναι το πιο διάσημο γκολ της καριέρας του, εκείνο που του έδωσε και φήμη εκτός συνόρων, ο καταλυτικός παράγων που ανάγκασε τον Avvocato Ανιέλι να δώσει εντολή για την απόκτησή του, με κάθε κόστος, το επόμενο καλοκαίρι.\nΣτην τελευταία του σεζόν στο “Φράνκι”, σκόραρε είκοσι φορές, οδήγησε την ομάδα στον τελικό του UEFA, έκανε τον κόσμο να παραμιλά και να τον αγαπήσει πιο πολύ κι απ’ τον Αντονιόνι, πράγμα αδιανόητο μερικά χρόνια πριν.\nΟ έρωτας των φιορεντίνων για το αγαπημένο τους παιδί ήταν παράφορος και όπως όλοι οι έντονοι έρωτες, κατέληξε σε μίσος όταν στις 18 Μαΐου ο Αντόνιο Καλιέντο, ο πρώτος ατζέντης στην ιστορία του ιταλικού ποδοσφαίρου και “Μίνο Ραϊόλα” της εποχής, ανακοινώνει σε συνέντευξη Τύπου, ότι ο Ρομπέρτο Μπάτζο «είναι ποδοσφαιριστής της Γιουβέντους αντί 18 δισεκατομμυρίων λιρετών καθώς και του Ρενάτο Μπούζο πληρωμένου».\nΣτη Φλωρεντία, οι αντιδράσεις είναι πρωτόγνωρες, οι οπαδοί βγαίνουν στους δρόμους, σπάνε, καταστρέφουν, τρομοκρατούν, αναχαιτίζονται μόνον κατόπιν δριμείας παρέμβασης των carabinieri με δακρυγόνα (!) και ατέλειωτο ξύλο.\nΟ Μπάτζο παραμένει σιωπηλός, δεν εμφανίζεται πουθενά, στην παρουσίασή του από τη Γιουβέντους αρνείται -όχι ευγενικά- να φορέσει το κασκόλ της, κρατάει τρομερές αποστάσεις και κάνει τυπικές δηλώσεις, παρότι ο πιο ακριβοπληρωμένος ποδοσφαιριστής όλων των εποχών τότε.\nΠολύ αργότερα θα πει σε μια συνέντευξή του ότι ήθελε να μείνει μόνος και η συμπεριφορά του ήταν απόρροια του σεβασμού που έτρεφε για εκείνους που τον θεωρούσαν προδότη και έβαψαν τον τοίχο του σπιτιού του με το ανατριχιαστικό «νεκρός για πάντα».\nΗ μεταγραφή και η πρώτη φορά με τη φανέλα της «Μεγάλης Κυρίας».\nΜέσα του, κράτησε τον πιο καθαρό εαυτό του, σε καμία ομάδα δεν ξαναήταν ο Μπάτζο της Φιόρε, ποτέ δεν έδωσε το 100% της ψυχής του, ποτέ δεν ένιωσε υποχρεωμένος και ευλογημένος όπως στο “Φράνκι”.\nΊσως ήταν το γεγονός ότι ουσιαστικά η Φιορεντίνα του έσωσε την καριέρα, ίσως ότι λατρεύτηκε γι’ αυτό ακριβώς που ήταν και όχι για όσα περίμεναν από εκείνον, ίσως επειδή στη Φλωρεντία βρήκε την εσωτερική γαλήνη του και ωρίμασε ως άνθρωπος.\nΗ μεταγραφή στη Γιούβε σήμανε και το τέλος της αθωότητας, οι ευθύνες ήταν πια δυσβάστακτες, οι υποχρεώσεις τρομακτικές για έναν άνθρωπο που είχε μάθει να λειτουργεί πειθαρχημένα μεν, αυτόνομα δε. Και μπροστά του υπήρχε η μεγαλύτερη πρόκληση της καριέρας του: το Παγκόσμιο Κύπελλο.\nΤο Μουντιάλ διεξάγεται εντός συνόρων, ο Ρόμπι φτάνει στο Κοβερτσάνο που βρίσκεται μια ανάσα από τη Φλωρεντία με επιχειρησιακό σχέδιο, δεν είναι καλά ψυχολογικά και είναι βέβαιο ότι δεν πρόκειται να ξεκινήσει στην ενδεκάδα απλούστατα διότι το φεγγάρι δεν είναι καλό και η ατμόσφαιρα βαραίνει όχι τόσο τα πόδια του όσο το μυαλό του.\nΕναντίον της Αυστρίας και των Η.Π.Α., ο Ρόμπι δεν σηκώνεται καν από τον πάγκο, δεν βγάζει ούτε τη φόρμα για προθέρμανση. Ο Βιτσίνι επιμένει στο δίδυμο Βιάλι-Καρνεβάλε και όταν το ματς στραβώνει επιλέγει τον Τοτό Σκιλάτσι που σε εκείνο το Μουντιάλ θα ζήσει το δικό του παραμύθι.\nΜε την πρόκριση εξασφαλισμένη, στο τρίτο παιχνίδι εναντίον της Τσεχοσλοβακίας, ο Βιτσίνι αποφασίζει να ξεκουράσει τους βασικούς και το ταξίδι με τη maglia azzurra, το οποίο ξεκίνησε δειλά εκείνη τη 16η Νοεμβρίου του 1988, γίνεται τσουνάμι.\nΣτο ίδιο γήπεδο, το Ολίμπικο, με τον Μπέπε Τζιανίνι, τον «Πρίγκιπα» των Ρωμαίων, να σερβίρει και τον Ρόμπι να ξεκινά τη συγγραφή της χρυσής βίβλου με το εθνόσημο. Περνάει έναν, δύο, τρεις, αποφεύγει το δολοφονικό τάκλιν του Χάσεκ απευθείας στον αστράγαλο και πλασάρει χειρουργικά. Γκολ.\nΗ φανέλα έξω απ’ το σορτσάκι, οι κάλτσες κατεβασμένες, το μαλλί σγουρό, η μελαγχολία αδιόρατη.\nΡόμπέρτο: ο κόσμος, κόσμε: ο Ρομπέρτο Μπάτζο.\nH εφημερίδα Repubblica την επομένη βγαίνει με οκτάστηλο «Γεννήθηκε η ιδιοφυΐα που θα κάνει την Ιταλία ευτυχισμένη», το γκολ, ο τρόπος που επιτεύχθηκε είναι από εκείνα που αλλάζουν καριέρες.\nΟ Ρόμπι, χάρη σε εκείνο το γκολ, απελευθερώθηκε, αφοσιώθηκε στην εθνική, βρήκε το επόμενο λιμάνι μετά τον αποχαιρετισμό της Φλωρεντίας «του».\nΗ καριέρα του άλλαξε για πάντα, όλοι πια τον θυμούνται με τη φανέλα της εθνικής και όχι με κάποιον σύλλογο, επίτευγμα σχεδόν αδιανόητο για παίκτη εκείνης της εποχής.\nΗ φήμη του εξαπλώνεται παγκοσμίως με τον Τύπο να αναζητά τον επόμενο μεγάλο αστέρα, ο Μπάτζο είναι αλήτικα γοητευτικός, είναι η εικόνα που απεγνωσμένα ζητούν οι Αμερικανοί για το επόμενο Μουντιάλ, η ιστορία του είναι μοναδική, γκελάρει στα media, στις γυναίκες, παντού. «Αυτός με το κοτσιδάκι και το λάγνο βλέμμα», «αυτός με το μουσάκι» η μόνιμη επωδός των starlets της εποχής, γίνεται αναφορά ακόμα και στα βραδινά talks shows στις Η.Π.Α..\nΟ Βιτσίνι τον διατηρεί στο σχήμα και στο πρώτο νοκ άουτ εναντίον της Ουρουγουάης και στον προημιτελικό με την Ιρλανδία. «Άστρα λαμπρά μας οδηγούν» το τραγούδι των Ιταλών για το αναπάντεχο δίδυμο Σκιλάτσι-Μπάτζο που κάνει έναν ολόκληρο λαό να (ξανα)ονειρευτεί το “siamo campioni del mondo” του 1982.\nΣτο Μουντιάλ του ’90 εναντίον της Τσεχοσλοβακίας.\nΗ επιλογή του Βιτσίνι να μην τον ξεκινήσει στον ημιτελικό με την Αργεντινή δεν συγχωρέθηκε ποτέ από την Ιταλία. Ακόμα και σήμερα η ακατανόητη εκείνη επιλογή, θεωρείται ο κύριος λόγος της ήττας, μαζί με την απόφαση της Ομοσπονδίας να ορίσει το παιχνίδι στη Νάπολι.\nΔιότι, το 1990, η Νάπολι ζούσε και ανέπνεε για τον Ντιέγκο Αρμάντο Μαραντόνα και πολλοί στο γκολ του Κανίγια ασυναίθητα πετάχτηκαν από τη θέση τους και φώναξαν γκολ. Όχι πνιχτό, από την ψυχή τους.\nΗ Ιταλία αποκλείστηκε στα πέναλτι, ο Μπάτζο που μπήκε αλλαγή ένα τέταρτο πριν το τέλος το έβαλε το πέναλτι, αλλά το δικό του κρύο αίμα δεν ήταν αρκετό.\nΣτο μικρό τελικό με την Αγγλία, το βλέμμα του και πάλι ήταν σκοτεινό, στο μυαλό του ήταν μόνο η μεγάλη χαμένη ευκαιρία ενός τελικού μπροστά στο κοινό του, μια ευκαιρία που ελάχιστοι ποδοσφαιριστές είχαν και έχουν στην καριέρα τους.\nΦτάνει στο Τορίνο έχοντας στο νου μόνο το επόμενο Μουντιάλ, στη Γιουβέντους άλλωστε πήγε ως Μεσσίας και τέτοιος δεν αισθάνθηκε ποτέ. Πιο πολύ μοναχικός καβαλάρης αισθανόταν, παρά ηγέτης, άλλωστε και εκείνη η Γιουβέντους ελάχιστη σχέση είχε με τη μετέπειτα.\nΠροπονητής ο μέτριος Μαϊφρέντι, η ομάδα να ψάχνεται μετά την εποχή Πλατινί, μονίμως στη σκιά της Μίλαν των Ολλανδών και της Νάπολι του Μαραντόνα. Παρότι κάνει πολύ καλή πρώτη σεζόν, η ομάδα τερματίζει στη ντροπιαστική έβδομη θέση, ο Ανιέλι «αναγκάζεται» να υπαναχωρήσει και να ξανακαλέσει πίσω τον προπονητή του τελευταίου σκουντέτο, τον Τζιοβάνι Τραπατόνι.\nΗ «αλεπού» σχεδιάζει την ομάδα επάνω του, όλα λειτουργούν για να εξυπηρετήσουν το ταλέντο του και η Γιουβέντους βελτιώνεται αισθητά την επόμενη σεζόν: δεύτερη πίσω από την ανεπανάληπτη Μίλαν του Σάκι, με τον Ρόμπι να σκοράρει 18 φορές και να πασάρει όσο ποτέ άλλοτε.\nΟι παραστάσεις του είναι μοναδικές, το ρεπερτόριο ατέλειωτο.\nΗ Ιταλία ζει την εποχή Μπάτζο, τον αντιμετωπίζει -διότι είναι- σαν φαινόμενο, τον βάζει δίπλα στα ιερά τέρατα του παρελθόντος, το «είδα τον Μπάτζο να παίζει μπάλα» γίνεται συνώνυμο του «είδα τον Ριβέρα» των πατεράδων και του «είδα τον Πιόλα» των παππούδων.\nΑρέσουν πολύ στους Ιταλούς αυτές οι μεγαλοστομίες, οι υπερβολές που αποτυπώνουν συλλογικές εμπειρίες και καθορίζουν γενιές ολόκληρες.\nΟ Μπάτζο είναι η ατραξιόν των early 90’ς, μπορεί να μην έχει κερδίσει τίποτα, αλλά ακόμα κι αυτό τον καθιστά γοητευτικό, είναι ο «καταραμένος χαμένος», ο 25χρονος «Μαραντόνα» των Ιταλών.\nΓια τον ίδιο όμως, η στάμπα του ατομιστή μεγαλοφυούς μπαλαδόρου δεν είναι αρκετή.\nΠεισμώνει, δουλεύει πιο σκληρά από ποτέ και μαζεύει γύρω τους τους συμπαίκτες του, στην έναρξη της επόμενης σεζόν, ανακοινώνοντας πως εάν δεν κερδίσουν ένα από τα τρία σημαντικά τρόπαια που διεκδικούν, θα μείνουν στην ιστορία ως η χειρότερη ομάδα όλων των εποχών.\nΕίναι η πρώτη φορά που συμπεριφέρεται σαν ηγέτης, ίσως η πρώτη που ακούστηκε τόσο δυνατά η φωνή του στα πολύ δύσκολα αποδυτήρια της Γιουβέντους.\nΠράγματι, η ομάδα κατακτά το UEFA κόντρα στην Ντόρτμουντ, από το 1993 κι έπειτα ο Μπάτζο διάγει τα παραγωγικότερα και πιο ένδοξα χρόνια της καριέρας τους για τον πολύ κόσμο, κι αυτό επειδή έθεσε εαυτόν στην υπηρεσία του συνόλου.\nRoberto Baggio was unplayable in both legs of 1993 UEFA Cup final 🔥🏆@juventusfc | #UEL pic.twitter.com/HDRItQphyo\n— UEFA Europa League (@EuropaLeague) February 12, 2021\nΤου απονέμεται η Χρυσή Μπάλα, επικρατεί μπροστά από ποδοσφαιριστές του διαμετρήματος ενός Καντονά και ενός Μπέργκαμπ που είχαν κάνει καταπληκτικές σεζόν, αλλάζοντας χαρακτήρα στους συλλόγους τους.\nΤο «όσκαρ» του ποδοσφαίρου όμως πήγε εκεί που όφειλε να πάει κι είναι η πρώτη φορά που απονέμεται σε έναν Ιταλό που δεν έχει γευτεί τη χαρά της κατάκτησης του scudetto.\nΜε την Pasadena στο βάθος, ο Ρόμπι εξακολουθεί να κάνει μη εμπορικές δηλώσεις για το κακομαθημένο ιταλικό κοινό: «η ζωή του ποδοσφαιριστή έχει ένα μεγάλο πλεονέκτημα και ένα ακόμα πιο μεγάλο μειονέκτημα. Το πλεονέκτημα είναι πως όταν τα πράγματα δεν πάνε καλά, πάντα υπάρχει τρόπος να τα διορθώσεις, το μειονέκτημα όμως είναι πως όταν τα πράγματα πηγαίνουν καλά, δεν έχεις χρόνο να το απολαύσεις. Το ποδόσφαιρο έπαψε να είναι διασκέδαση, χαροποιεί μόνον εκείνους που πληρώνουν».\nΑυτές οι φράσεις, στην υπερφίαλη Ιταλία, είναι κατακριτέες, ο μοναδικός άνθρωπος που μοιάζει να μοιράζεται τους ίδιους προβληματισμούς μαζί του είναι ο Αρίγκο Σάκι που βρίσκεται πια στον πάγκο της εθνικής, μακριά από τη φρενίτιδα ενός Μπερλουσκόνι που δεν άντεχε να αποκαλείται η Μίλαν «του», Μίλαν «του Σάκι».\nΟ Αρίγκο κατάλαβε πολύ γρήγορα ότι ο Μπάτζο χρήζει ιδιαίτερης μεταχείρισης, τον κάλεσε στο Κοβερτσάνο και του ξεκαθάρισε από την αρχή ότι τον λογίζει ως επιθετικό στο ιδότυπο 4-4-2 που σχεδίαζε για το Παγκόσμιο της Αμερικής. Ο Ρόμπι έγνεψε καταφατικά, ήξερε όμως ότι πολύ δύσκολα θα έβρισκε κοινό παρανομαστή με τον άνθρωπο που είναι συνώνυμο της ποδοσφαιρικής ιδεοληψίας.\nΗ σχέση τους πέρασε από μυριάδες κύματα, όπως και η πρόκριση της -αντιτουριστικής στο τουρνουά- Ιταλίας.\nΟ Ρομπέρτο Μπάτζο στο Μουντιάλ των Η.Π.Α., σε αναμέτρηση της Ιταλίας με τη Νορβηγία.\nΤο ματς με τη Νιγηρία ήταν το u-turn μιας ομάδας που τακτικά ήταν υπέροχη, αλλά κακοποιούσε το θέαμα. Η ισοφάριση στο 88ο λεπτό είναι το σημάδι της μοίρας, το πέναλτι για το 2-1 η επιβεβαίωση ότι ο δρόμος είναι μακρύς.\nΗ Ιταλία περνάει διά πυρός και σιδήρου και στον επόμενο γύρο είναι το αουτσάιντερ κατά της Ισπανίας.\nΤο ματς στραβώνει από την αρχή, η Ιταλία μένει με δέκα, ο Ρόμπι είναι καλά κλεισμένος. Χρειάζεται μια μαγεία. Και η μαγεία έρχεται πάλι στο τέλος, μετά από μια κάθετη του Νίκολα Μπέρτι και έναν χορό του Ρομπέρτο πάνω από τον Θουμπιθαρέτα που καταλήγει σε ένα απίθανο διαγώνιο πλασέ με αντίθετη φορά σώματος.\nΧάνει την ισορροπία του αλλά, ως διά μαγείας, στέκεται όρθιος κλάσματα του δευτερολέπτου αργότερα.\nΗ μπάλα ήδη αναπαύεται στα δίχτυα, η Βοστόνη είναι η Μέκκα των Ιταλών, ο ημιτελικός με τους καταπληκτικούς Βούλγαρους του Στόιτσκοφ αδύνατον να τους προβληματίσει.\nΜε ακόμη δύο γκολ «του #10 με το κοτσιδάκι», όπως αρέσκοντο να τον αποκαλούν οι Αμερικανοί, η Ιταλία προκρίνεται στον τελικό.\nΚαι τι τελικό…\nΣτο Μουντιάλ της Αμερικής, ο Ρομπέρτο Μπάτζο έγινε παγκόσμιο είδωλο.\nΗ επανάληψη του καλύτερου τελικού όλων των εποχών, εκείνου του 1970 στο Αζτέκα: Βραζιλία-Ιταλία.\nΟ ήρωάς μας όμως πονάει, ο αστράγαλός του έχει πρηστεί, οι γιατροί της ομάδας συστήνουν να μην αγωνιστεί. Ο Ρόμπι δεν ακούει κανέναν, θέτει σε κίνδυνο την καριέρα του και λέει ευθαρσώς στον Σάκι πως, αν δεν τον βάλει να παίξει, θα αποχωρήσει για πάντα από την εθνική.\nΠίσω στην «μπότα», είναι αδιανόητο να μην παίξει ο Μπάτζο, ακόμη και με ένα πόδι έπρεπε να παίξει.\nΗ συνέχεια είναι γνωστή, πρόκειται για έναν από τους χειρότερους τελικούς στην ιστορία του Παγκοσμίου Κυπέλλου, αλλά και ενός από τους πιο χαρακτηριστικούς συνάμα.\nΤο ματς σταθμός της Pasadena, στοιχειώνει ακόμη και σήμερα το ιταλικό ποδόσφαιρο, είναι το παιχνίδι με το πιο διάσημο πέναλτι στην ιστορία του ιταλικού ποδοσφαίρου. Έχουν χυθεί τόνοι μελάνης για εκείνο το πέναλτι, χιλιάδες παρομοιώσεις, καρμικές αναλύσεις, παραβολές, αντιδιαστολές. Η μπάλα πήγε έξω, τα what if, αν κατέληγε μέσα, είναι αμέτρητα, με ατέλειωτες προεκτάσεις που δεν άπτονται μόνο του αμιγώς αθλητικού επιπέδου.\nΟι Ιταλοί το έφεραν τόσο βαρέως που γύρισαν μέχρι και διαφήμιση (κακόγουστη είναι η αλήθεια) με τη μπάλα να καταλήγει μέσα.\nΌπως ήταν φυσιολογικό, το χαμένο πέναλτι της Pasadena επηρέασε τον Ρόμπι, ο «μικρός Βούδας» ξανακλείστηκε στο καβούκι του και ξεκίνησε πια ένα εντελώς μοναχικό ταξίδι στον ποδοσφαιρικό χωροχρόνο.\nΗ απογοήτευση του Ρομπέρτο Μπάτζο μετά το χαμένο πέναλτι στον τελικό του Μουντιάλ των Η.Π.Α..\nΣε μια παράλληλη πραγματικότητα, είχε ευστοχήσει στο πέναλτι, η Ιταλία είχε κατακτήσει με ακόμα πιο παραμυθένιο τρόπο σε σχέση με το ’82 το Παγκόσμιο Κύπελλο, το όνομά του είχε μπει δίπλα σε εκείνο του Πελέ και του Μαραντόνα, η γραμμικότητα της πορείας του, θα ήταν μονίμως ανοδική.\nΑντ’ αυτού, ο Ρόμπι μπήκε στο λαβύρινθο των Μεγάλων Προσδοκιών του Ντίκενς, ξεκινώντας από τον επίλογο προς την αρχή.\nΤο πεπρωμένο του Ρομπέρτο Μπάτζο ήταν η περιπλάνηση, η διάδοση της τέχνης του χωρίς αντίκρυσμα, τουλάχιστον χειροπιαστό. Χάθηκε στη δίνη του ταλέντου του, δε λύγισε σε τρομακτικούς τραυματισμούς, αλλά τον κατακερμάτισε ένα πέναλτι. Η προσγείωση πίσω στην Ιταλία ήταν επώδυνη. Ο κόσμος θυμήθηκε ακόμη κι ότι δεν είναι καθολικός, οι φωνές ότι δεν είναι αναντικατάστατος ολοένα και πλήθαιναν, η Γιουβέντους του Μαρσέλο Λίπι του έδειξε αμέσως την πόρτα της εξόδου.\nΟ μικρός Βούδας δεν έχει θέση στο μοντέρνο 4-3-3 του Λίπι, ο Ανιέλι έχει ερωτευτεί μια καινούρια μεγαλοφυΐα, τον «Πιντουρίκιο» Αλεσάντρο Ντελ Πιέρο, ο Μπάτζο είναι το παλιό, ο Άλεξ το καινούριο.\nΜε τους πόνους στο γόνατο να εμφανίζονται όλο και συχνότερα, ο Ρόμπι παύει να είναι η μοναδική σταθερά της ενδεκάδας, η μελαγχολία από αδιόρατη, έχει γίνει πλέον πασιφανής.\nΡομπέρτο Μπάτζο και Άλεξ Ντελ Πιέρο, στο Μουντιάλ της Γαλλίας, το 1998.\nΟ μόνος που τον πιστεύει είναι ο Φάμπιο Καπέλο και τον ζητά επίμονα από το Σίλβιο Μπερλουσκόνι. Η Μίλαν τελικά θα τον αποκτήσει, είναι 29 και μοιάζει 39, όλοι θεωρούν ότι τον βλέπουν μια ζωή στο χορτάρι και αυτόματα έρχεται η εικόνα του πέναλτι της Pasadena στο νου τους.\nΗ κλάση είναι δεδομένη, αλλά στη Μίλαν εξελίσσεται σε πολυτέλεια, είναι το κερασάκι σε μια τούρτα τόσο καλά φτιαγμένη που το τελείωμα μοιάζει αδιάφορο. Είναι τόση η απαξία σύσσωμου του ιταλικού ποδοσφαίρου που στις κλήσεις για το Euro της Αγγλίας, το όνομά του απουσιάζει.\nΑκούγονται ακραίες και γεμάτες χολή απόψεις «η εθνική δεν έχει ανάγκη την αλλαγή του γερο-Σαβίτσεβιτς», «ένας Μπάτζο θα διαταράξει τις ισορροπίες της ομάδας», «δεν χρειαζόμαστε Ελ Σιντ».\nΕίναι απίστευτο, αλλά ο προδιαγραφόμενος βασιλιάς του κόσμου το 1994, είναι εκτός εθνικής, μολις μια διετία μετά. Στη Μίλαν προσφέρει ελάχιστα ποιοτικά λεπτά, δεν δένει ποτέ, δεν υποτάσσει το «εγώ» στο «εμείς».\nΕίναι άκαμπτος και περήφανος, αρνείται να αποδεχθεί ρόλο κομπάρσου.\nWhen you are a legend, you never really age. Happy 50th birthday Roby #Baggio! 🎉🎂\nIl tempo passa, ma una leggenda non passa mai. Auguri! 🎉🎂 pic.twitter.com/6sRRltXVBV\n— AC Milan (@acmilan) February 18, 2017\nΗ Μίλαν του κάνει σαφές ότι δεν τον έχει ανάγκη, ο εγωισμός του δεν το αποδέχεται και αναζητά τον επόμενο σταθμό της καριέρας του. Συμφωνεί με την Πάρμα, τα βρίσκει με τον Τάντσι, χωρίς καν να ειπωθούν ποσά.\nΤον «κόβει» ο Κάρλο Αντσελότι, στη μοναδική απόφαση της καριέρας του που όπως ομολογεί σήμερα, τον κυνηγάει τα βράδια στον ύπνο του.\nΜικρή σημασία έχουν τα λόγια, γεγονός είναι ότι ο Ρόμπι έμεινε άστεγος, συζητά με την Ντόρτμουντ αλλά οι Γερμανοί διστάζουν, εξ αιτίας του ιατρικού παρελθόντος, φτάνει στο σημείο να εξετάσει σοβαρά ακόμα και την πρόταση της Ντέρμπι Κάουντι, όπου πιθανότητα θα κατέληγε, εάν μια εσωτερική φωνή μέσα του δεν τον παρακινούσε να βρει το τρίτο του λιμάνι στη Μπολόνια.\nΗ είδηση σκάει σαν βόμβα, ο ίδιος αντικρούει τις επικρίσεις, λέγοντας και πάλι με το στυλ του ότι «οι αλαζόνες φοβούνται το μέλλον, οι ταπεινοί το επιδιώκουν». Ακόμα και μια εικοσαετία μετά, παραμένει δυσνότητη εκείνη η επιλογή του Ρομπέρτο Μπάτζο, ήταν μόλις 30 ετών, (σχεδόν) υγιής, με θέληση να αποδείξει πολλά και να δώσει έμφαση σε περισσότερα.\nΈχω την αίσθηση ότι η «τακτική απόρριψη» από Σάκι, Καπέλο, Λίπι και Αντσελότι, τέσσερεις προπονητές εντελώς διαφορετικής φιλοσοφίας, τον οδήγησε στην απόφαση να παίξει ποδόσφαιρο όπως ήθελε εκείνος, μακριά από καλούπια και τακτικισμούς, μακριά από το άγχος του υποχρεωτικού πρωταθλητισμού.\nΟ Μπάτζο απομονώθηκε για πολλοστή φορά, αφοσιώθηκε στην εσωτερικότητά του, παραδόθηκε στη sui generis μεγαλοφυΐα του. Στη Μπολόνια παραλίγο να στεφθεί πρώτος σκόρερ, έβαλε 22 γκολ, κανένα όμως δεν ήταν μοναδικό και εξεζητημένο.\nΟ Ρομπέρτο Μπάτζο με τη φανέλα της Μπολόνια.\nΞύρισε το κεφάλι του, αποχωρίστηκε το «κοτσιδάκι», ξαναβαπτίστηκε στα 30 του. Ήταν η πιο περίεργη σεζόν της καριέρας του, αργότερα αποδείχτηκε ότι όλα έγιναν βάσει σχεδίου, αφού στην άκρη του μυαλού του είχε το Μουντιάλ της Γαλλίας, όσο κι αν φάνταζε απίθανο εκείνη την εποχή. Κι όμως τα κατάφερε, απλούστατα διότι η ποιότητα είναι δυσεύρετη και η πρόκληση τεράστια.\nΟ Τσέζαρε Μαλντίνι δεν του μίλησε όπως ο Σάκι, δεν τον γέμισε κομπλιμέντα, απλώς τον κάλεσε στην αποστολή και περίμενε απ’ αυτόν όσα μπορούσε να δώσει. Και έδωσε περισσότερα απ’ όσα περίμενε κι ο μεγαλύτερος θαυμαστής του.\nΟι εμφανίσεις του στα γήπεδα της Γαλλίας παραμένουν η πιο μεγάλη κατάθεση της ψυχής του με τη φανέλα της εθνικής. Τα μαγικά του με τη Χιλή, η ασίστ στον Τζίτζι Ντι Μπιάτζο με το Καμερούν, το γκολ εναντίον της Αυστρίας έχοντας αντικαταστήσει τον -αρνητικό- Άλεξ Ντελ Πιέρο, πάνω απ’ όλα το πιο ωραίο παραλίγο γκολ στην ιστορία της squadra azzurra, σε εκείνο το μαγικό πλασέ με τον Μπαρτέζ, και ολόκληρη τη Γαλλία στα πρόθυρα εμφράγματος.\nΈκανε ένα μαγικό τουρνουά, τόσο μαγικό που ο Μοράτι τον ερωτεύτηκε και τον κάλεσε στο ποδόσφαιρο που «μετράει».\nΣτην Ίντερ, βρήκε τον Μαρσέλο Λίπι, ο οποίος τον είχε ακυρώσει όσο πιο άκομψα γινόταν. Ο Ρόμπι αμέσως του χάρισε το εισιτήριο για τους ομίλους του Champions League και ένα χαμόγελο με νόημα.\nΟ μήνας του μέλιτος ωστόσο κράτησε ελάχιστα, ο Λίπι ποτέ δεν κατόρθωσε να τον ενσωματώσει στο σχήμα, ο ίδιος ο Ρόμπι θυμάται με πίκρα ότι ήταν εμπαθής μαζί του.\nΗ κόντρα τους απασχόλησε για μήνες τα media, ο κόσμος χωρίστηκε στα δυο, είναι βέβαιο μετά από τόσα χρόνια ότι το μοναδικό συναίσθημα μεταξύ τους είναι η απέχθεια.\nΟ Λίπι παραλίγο να του τερματίσει την καριέρα, ο Ρόμπι γύρισε στο χωριό του και έκανε ένα μήνα προπονήσεις στο γήπεδο που πρωτόπαιξε πιτσιρικάς.\nΟ Μαρσέλο ουσιαστικά μετά την Ίντερ «τελείωσε» σε συλλογικό επίπεδο κι αν δεν υπήρχε το θαύμα του Βερολίνου το 2006, ο Λίπι μακριά από το θερμοκήπιο του Τορίνο και της Γιουβέντους, δεν θα είχε να επιδείξει έργο πουθενά αλλού.\nΣυχνά τονίζει ο Ρόμπι ότι ο Λίπι τα κατάφερε όσο ήταν δίπλα του ο Λουτσιάνο Μότζι, το λέει και χαμογελάει με νόημα, προσθέτοντας αμέσως μετά πως θα τον ευγνωμονεί εφ’ όρου ζωής, διότι χωρίς εκείνον δεν θα κατέληγε ποτέ στη Μπρέσια.\nΔιότι η Μπρέσια τελικά ήταν η Ιθάκη του.\nΈφτασε στη Μπρέσια με τους κροτάφους σταχτί, με το γαλάζιο στη χάντρα του ματιού ξεθωριασμένο, με ρυτίδες πάνω από τα ζυγωματικά και με αμέτρητα προβλήματα τραυματισμών. Η υποδοχή του από το κοινό συνοψίζεται περίπου στο δικό μας «ου γαρ έρχεται μόνον» σχετικά με το γήρας.\nΣτη Μπρέσια, όμως, θα βρει τον Κάρλο Ματσόνε, έναν παλαιάς κοπής προπονητή που τον Ρομπέρτο τον λάτρευε σαν Θεό και θεωρούσε ευλογία να τον προπονεί και να τον έχει στο ρόστερ, ακόμα κι αν ήταν 40 χρονών. Μετά το πρώτο μονοετές συμβόλαιο, ο Ρόμπι υπέγραψε και δεύτερο με ειδική ρήτρα αποδέσμευσής του σε περίπτωση απόλυσης του Ματσόνε, η σχέση του με τον ιδιόρρυθμο “cafone de Roma” προσομοίαζε σε σχέση πατέρα-γιου.\nΚι όταν ο Ρόμπι ήταν ευτυχισμένος και με αδιατάρακτο ψυχισμό, τα αποτελέσματα ήταν απίστευτα στο χορτάρι. Το γκολ του στον Φαν ντερ Σαάρ μέσα στο Τορίνο μετά τη σαραντάρα μπαλιά του Αντρέα Πίρλο, με εκείνο το απίθανο κοντρόλ-τρίπλα, ήταν, είναι και θα είναι το εμβληματικότερο γκολ της καριέρας του. Πρόκεται για ένα γκολ ρομαντικό, για ένα γκολ κομψοτέχνημα που θα μείνει στο διηνεκές.\nΟ Ρόμπι είναι τόσο καλά στη Μπρέσια που ξαναμπαίνει στη λίστα των υποψηφίων για τη Χρυσή Μπάλα στα 34, ξαναπασχολεί μεγάλες ομάδες του ξαναχτυπούν την πόρτα μεγάλοι σύλλογοι προσφέροντας εκατομμύρια, ανοίγει ακόμη και συζήτηση για κλήση στην εθνική ομάδα.\nΘα διασκεδάζει παίζοντας ποδόσφαιρο μέχρι το 2004 στη Μπρέσια, θα σκοράρει 45 φορές, θα τραυματιστεί -και θα επιστρέψει- τρεις φορές σε μια ηλικία που άλλοι θα τα είχαν παρατήσει.\n28 Απριλίου του 2004: ο Τραπατόνι κάνει το αυτονόητο και τον καλεί, μετά από μια πενταετία στην Εθνική, χαρίζοντάς του ένα τελευταίο standing ovation στο Μαράσι της Γένοβας.\nΌλο το γήπεδο χειροκροτά όρθιο, για τον Ρόμπι όμως το πραγματικό αντίο και η αληθινή αποθέωση θα έλθει λίγες μέρες μετά στο εμβληματικότερο ιταλικό γήπεδο, στο Σαν Σίρο. Μίλαν Μπρέσια, το ματς αμφίρροπο αν και αδιάφορο.\nΠριν το ματς, ο Ρόμπι έχει πιάσει έναν cameraman του Sky Sports και του δείχνει το σμπαραλιασμένο γόνατό του. Πιέζει με τα δάχτυλα το γόνατο, του δείχνει το υγρό, τα εξογκώματα, το δέρμα που μοιάζει με κινούμενη άμμο. Ήθελε στο τελευταίο ματς να φωνάξει στον έξω κόσμο σε τι κατάσταση αγωνίζεται, πόσο κακοποιημένος είναι, πόσο καταπονημένος, πόσο αγαπούσε αυτό που έκανε σε βαθμό να μην λογαριάζει τραυματισμούς που θα ταίριαζαν σε άφθαρτο.\nΣτην εξέδρα η γυναίκα του και η κόρη του η Βαλεντίνα, συγκινημένες και πιο στενοχωρημένες από εκείνον.\nΟ Ρόμπι απλώς δεν μπορούσε άλλο, δεν άντεχε πια τον πόνο στα 37, παρόλο που αγαπούσε όσο ποτέ αυτό που έκανε. Το γήπεδο σηκώθηκε στο πόδι, μια επίσης τεράστια προσωπικότητα, ο Πάολο Μαλντίνι, τον πλησίασε και τον αγκάλιασε, τον φίλησε σαν από ευγνωμοσύνη για όσα περάσαν μαζί δεκαετίες στα γήπεδα.\nΟ Ρόμπι ήταν αμήχανος, δεν περίμενε τόσο καθολική αναγνώριση, το ποδόσφαιρο όμως είναι δίκαιο και έστω και στα στερνά αποδίδει το δικό του κλάδο ελιάς στους άριστους.\nΕν μέσω πρωτοφανούς συγκινησιακής φόρτισης, ο Ρομπέρτο Μπάτζο αποχώρησε από την ενεργό δράση, ύψωσε το βλέμμα στον ουρανό της Λομβαρδίας και με αργά, ράθυμα βήματα αποχώρησε.\nΗ φανέλα έξω απ’ το σορτσάκι, οι κάλτσες κατεβασμένες, το βλέμμα μελαγχολικό.\nΤελείωσε ακριβώς όπως ξεκίνησε, αγκαλιάζοντας τις αντιφάσεις και την αντισυμβατικότητά του, μη τιθασεύοντας τον ατομισμό και τη δύναμή του, στρεβλώνοντας την εικόνα του που ήταν πάντοτε πολύ μακριά από τα τετριμμένα.\nΜικρός έμοιαζε βετεράνος, βετεράνος έμοιαζε με παιδί.\nΠάντοτε, όμως, ήταν ο Ρομπέρτο.\nΒΙΤΣΕΝΤΣΑΓΙΟΥΒΕΝΤΟΥΣΕΘΝΙΚΗ ΙΤΑΛΙΑΣΕΙΔΩΛΟΙΝΤΕΡΙΤΑΛΙΑΜΙΛΑΝΜΟΥΝΤΙΑΛΜΟΥΝΤΙΑΛ 1990ΜΟΥΝΤΙΑΛ 1994ΜΟΥΝΤΙΑΛ 1998ΜΠΑΤΖΙΟΜΠΟΛΟΝΙΑΜΠΡΕΣΙΑΡΕΤΡΟΡΟΜΠΕΡΤΟ ΜΠΑΤΖΟΣΤΑΡΤΡΑΥΜΑΤΙΣΜΟΙφιλοσοφιαΦΙΟΡΕΝΤΙΝΑ


Ζητήματα που αντιμετωπίζονται με τη μετάφραση βίντεο – www.ineedsell.com\nΖητήματα που αντιμετωπίζονται με τη μετάφραση βίντεο\n28 Ιανουαρίου, 2022\t0\tBy admin\nΚαθώς ο κόσμος γίνεται όλο και μικρότερος λόγω των τεχνολογικών προόδων όπως ο Ιστός, γίνεται όλο και πιο προφανές ότι το πρώτο βήμα για την κατανόηση ενός άλλου ατόμου είναι να κατανοήσει τη γλώσσα του. Καθώς οι ταινίες επιτρέπουν μια στιγμιότυπο του πολιτισμού και καθώς γίνονται δημοφιλείς σε χώρες για τις οποίες δεν έχουν δημιουργηθεί, η δυνατότητα μετάφρασης της ταινίας σε διαφορετική γλώσσα γίνεται όλο και πιο σημαντική. Καθώς τα μέσα γίνονται πιο διαθέσιμα σε ανθρώπους σε όλο τον κόσμο, η μετάφραση βίντεο γίνεται πιο σημαντική.\nΣτην απλούστερη μορφή της, η μετάφραση βίντεο επιτρέπει ένα μεμονωμένο κομμάτι μέσου να γίνει κατανοητό από οποιαδήποτε ομάδα για την οποία έχει μεταφραστεί. Οι περισσότεροι μεταφραστές εργάζονται από ένα σενάριο της ταινίας για να εξασφαλίσουν την καλύτερη μετάφραση. Θα παρακολουθήσουν επίσης την ταινία για να βεβαιωθούν ότι έχουν τις σωστές έννοιες. Από αυτό θα ξαναγράψουν το σενάριο στη γλώσσα στην οποία πρέπει να μεταφραστεί το βίντεο, επιτρέποντας ορισμένες πολιτισμικές διαφορές.\nΕίναι οι πολιτισμικές διαφορές που μπορούν να κάνουν τη μετάφραση μιας συγκεκριμένης ταινίας ενδιαφέρουσα για όσους εμπλέκονται. Οι μεταφραστές είναι νευρικοί γύρω από πολιτιστικά θέματα, καθώς μπορούν να κάνουν μια απλή μετάφραση σε πιο δύσκολη. Με ορισμένες γλώσσες γίνεται πιο ενδιαφέρον, καθώς μερικές φορές δεν υπάρχει απευθείας μετάφραση από τη μια γλώσσα στην άλλη.\nΓια παράδειγμα, οι προσβολές αποτελούν σημαντικό μέρος των ευρωπαϊκών γλωσσών, με μια μεγάλη ποικιλία από κατάρες. Είναι σχεδόν αδύνατο να μιλήσεις οποιαδήποτε από τις ευρωπαϊκές γλώσσες χωρίς να χτυπήσεις κάποια μορφή κατάρας. Κατά τη μετάφραση στα ιαπωνικά, τα οποία δεν έχουν σχεδόν καθόλου εγγενείς κατάρες, αυτές οι κατάρες πρέπει να μεταφραστούν με το βλέμμα προς την επίκληση του ίδιου συναισθήματος όπως στο αρχικό υλικό.\nΗ μετάφραση από τα ιαπωνικά περιλαμβάνει μια σειρά από πολιτιστικά ζητήματα, καθώς ο πολιτισμός εκπροσωπείται καλά στη γλώσσα του. Έχει ακόμη και χρόνο ρήματος για να δείχνει σεβασμό προς άλλους ανώτερης κοινωνικής θέσης, γεγονός που καθιστά ενδιαφέρουσα τη διατήρηση από τη μια γλώσσα στην άλλη. Ευτυχώς οι περισσότερες γλώσσες έχουν τις ίδιες βασικές έννοιες ή οι μεταφράσεις θα ήταν σχεδόν αδύνατες.\nΗ μετάφραση βίντεο επιτρέπει σε ταινίες και παιχνίδια να βρουν ένα ευρύτερο κοινό. Καθώς το κάνει, επιτρέπουν σε έναν πολιτισμό να αποκτήσει καλύτερη κατανόηση του άλλου. Επιτρέπουν τη μεγαλύτερη εκτίμηση των διαφορετικών πολιτισμών, ειδικά εάν οι μεταφραστές κάνουν κάποια έρευνα για τον πολιτισμό και επιτρέπουν σε μερικούς από αυτόν να ρίξουν μια ματιά. Μπορεί να είναι μια επαχθής δουλειά, ειδικά για να διασφαλιστεί ότι η μετάφραση είναι σωστή, αλλά είναι σημαντική, ειδικά σε έναν κόσμο που μικραίνει με κάθε tweet και email.\nColor of My Skin: John Howard Griffin


Τα 10 καλύτερα ξενοδοχεία κοντά σε: Sandeman Cellars\nΤα καλύτερα ξενοδοχεία κοντά σε: Sandeman Cellars, Vila Nova de Gaia\nSandeman Cellars: Διαβάστε κριτικές\n389 από 2.509 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Sandeman Cellars\n0,3 χλμ. από Sandeman Cellars\n0,7 χλμ. από Sandeman Cellars\n1,0 χλμ. από Sandeman Cellars\n0,5 χλμ. από Sandeman Cellars\n0,4 χλμ. από Sandeman Cellars\n0,8 χλμ. από Sandeman Cellars\n1,1 χλμ. από Sandeman Cellars\n1,2 χλμ. από Sandeman Cellars


Μπαρτζώκας: «Έχουμε φιλοδοξίες, παίζουμε με πίεση» | Onsports.gr\nhome ΜπάσκετΑ1 ΑνδρώνΜπαρτζώκας: «Έχουμε φιλοδοξίες, παίζουμε με πίεση» Κοινοποιήστε\nΜπαρτζώκας: «Έχουμε φιλοδοξίες, παίζουμε με πίεση»\tΣυντάκτης: Αλεξάνδρα Λούτση\nΔημοσίευση: Παρασκευή, 16 Μαρτίου 2012 18.48\nΜονόδρομος είναι η κατάκτηση της 3ης θέσης για τον Πανιώνιο, όπως παραδέχθηκε ο προπονητής του, Γιώργος Μπαρτζώκας.\tΟι Νεοσμυρνιώτες διεκδίκησαν επί 37’ το «διπλό» στο ΣΕΦ, στο τέλος όμως προδόθηκαν από τα λάθη τους, αλλά και τα σουτ που δεν μπήκαν. Παρά την ήττα τους σήμερα (16/03), ο στόχος τους παραμένει η 3άδα, αφού όπως παραδέχθηκε ο 47χρονος τεχνικός έχουν υψηλές φιλοδοξίες. Αναλυτικά τα όσα είπε… Για τον Ολυμπιακό και τη νίκη του: «Συγχαρητήρια στον Ολυμπιακό για τη νίκη. Επίσης, του εύχομαι ολόψυχα να προκριθεί στο Φάιναλ Φορ της Ευρωλίγκας. Πρόκειται για πολύ καλή ομάδα, με ρυθμό, η οποία πλέον είναι πλήρης».\nΓια τον Πανιώνιο και τους στόχους του: «Εμείς αντιμετωπίσαμε προβλήματα βασικά λόγω τραυματισμών, με αποτέλεσμα να βγούμε εκτός ρυθμού και να μην κάνουμε καλές προπονήσεις, ενώ παίζουμε και με πίεση. Σε αντιθέσει με τις υπόλοιπες ομάδες από την τρίτη θέση και κάτω, που είναι ικανοποιημένες από την πορεία τους έως τώρα, εμείς θέλουμε οπωσδήποτε να βγούμε 3οι, επειδή και σημαντικό μέγεθος είμαστε ως Πανιώνιος και προσωπικές φιλοδοξίες έχουμε. Πρέπει να μείνουμε υγιείς και συγκεντρωμένοι, εν όψει πλέι οφ».\nΓια το σημερινό (17/03) αγώνα στο ΣΕΦ: «Έπρεπε να αποδώσουμε καλά σε συγκεκριμένους τομείς, όπως το αμυντικό τρανζίσιον και το ριμπάουντ. Βάλαμε για μεγάλο διάστημα πίεση στον Ολυμπιακό, άρα ο ένας στόχος μας, να μείνουμε μέσα στο παιχνίδι, επιτεύχθηκε. Μέχρι το 37’ διεκδικήσαμε τη νίκη. Δυστυχώς, όμως, δεν μπήκαν κάποια σουτ, ενώ από την περιφέρεια δεν ήμασταν καθόλου εύστοχοι. Χειριστήκαμε αρκετά καλά την κατάσταση, αλλά τα πολλά λάθη από την πίεση του Ολυμπιακού και από τον εκνευρισμό μας μάς έκαναν να χάσουμε τη συγκέντρωσή μας και μας οδήγησαν στην ήττα».\tΚατηγορία: Μπάσκετ Α1 Ανδρών


Δύο επικουρικοί γιατροί διορίζονται στο Γ.Ν. Πύργου - Ηλεία Οικονομία\nΔύο επικουρικοί γιατροί διορίζονται στο Γ.Ν. Πύργου\nΜε απόφαση του Διοικητή της 6ης ΥΠΕ διορίζονται στη Νοσηλευτική Μονάδα Πύργου δύο επικουρικοί γιατροί και συγκεκριμένα ένας Χειρουργός για το Τμήμα Επειγόντων Περιστατικών και ένας Γυναικολόγος. Πρόκειται για «επιστροφές» των συγκεκριμένων ιατρών των οποίων οι συμβάσεις είχαν ολοκληρωθεί τον Ιούνιο και οι προεκλογικοί και μετεκλογικοί περιορισμοί στις υπηρεσιακές μεταβολές είχαν καθυστερήσει την επάνοδο τους. Ο διορισμός του Γυναικολόγου θα συμβάλει στην άμεση επαναλειτουργία του Μαιευτικού – Γυναικολογικού Ιατρείου της ΝΜ Αμαλιάδας.\n«Η εμπειρία των τριών τελευταίων ετών έχει δείξει ότι παρά τη στενότητα των ορίων των δαπανών, εξαντλείται κάθε οικονομικό περιθώριο που υπάρχει ώστε να προσλαμβάνονται επικουρικοί ιατροί στις ειδικότητες πρώτης γραμμής. Συνολικά από το 2016 μέχρι σήμερα διορίστηκαν 17 επικουρικοί ιατροί από τους οποίους μόλις οι δυο έχουν αποχωρήσει. Αναφορικά με το λοιπό επικουρικό προσωπικό το ίδιο χρονικό διάστημα έχουν διοριστεί 21 άτομα διαφόρων ειδικοτήτων» ανέφερε ο διοικητής του Γ.Ν. Ηλείας Κώστας Διαμαντόπουλος.


Γιάννης Αντετοκούνμπο: Η ανάρτηση στήριξης για τον ήρωα Θοδωρή Ιακωβίδη - Straight.gr\nHome Sports Γιάννης Αντετοκούνμπο: Η ανάρτηση στήριξης για τον ήρωα Θοδωρή Ιακωβίδη\nΓιάννης Αντετοκούνμπο: Ο “Greek Freak” πόσταρε τη φωτογραφία του δακρυσμένου Ιακωβίδη\nΓιάννης Αντετοκούνμπο: Με το ξέσπασμά του Θοδωρή Ιακωβίδη μετά το τέλος του αγώνα στην άρση βαρών. Στους Ολυμπιακούς Αγώνες του Τόκιο, συγκίνησε τους πάντες. Πέρα από την δημόσια συγγνώμη του Πύρρου Δήμα προς τον αθλητή. Σειρά πήρε ο MVP των τελικών του NBA Γιάννης Αντετοκούνμπο.\nΟ “Greek Freak” πόσταρε τη φωτογραφία του δακρυσμένου Ιακωβίδη και πρόσθεσε μία καρδιά και μια προσευχή για τον Θοδωρή Ιακωβίδη. Ο οποίος και εξήγησε τις δυσκολίες που τον αναγκάζουν να βάλει πρόωρο τέλος στην καριέρα του στην άρση βαρών.\nΤα οικονομικά προβλήματα , καθώς και οι τραυματισμοί του, οι οποίοι δεν είχαν φροντιστεί όπως θα έπρεπε. Καθώς όπως είπε χαρακτηριστικά: « Είναι πολύ λυπητερό, να ντρέπεσαι να πας στον φυσικοθεραπευτή σου. Γιατί δεν σου παίρνει λεφτά, επειδή ξέρει την κατάσταση σου».\nΜετά τις αναρτήσεις όπως αυτή του Γιάννη, έρχεται η ελπίδα\nΗ εικόνα αυτή λοιπόν του πρωταθλητή της άρσης βαρών με τα βουρκωμένα μάτια, όχι μόνο δεν πέρασε απαρατήρητη, αλλά συγκίνησε όλους τους Έλληνες. Διάσημους και μη. Και μας γέμισε θυμό και απογοήτευση για το γεγονός πως το κράτος, δεν βοηθά ούτε στο ελάχιστο αθλητές και νέα παιδιά με βλέψεις και όνειρα για τους Ολυμπιακούς.\nΓιάννης Αντετοκούνμπο: Η ανάρτηση στήριξης για τον ήρωα Θοδωρή Ιακωβίδη Reviewed by Straight.gr on 01 Αυγούστου Rating: 5


Ιάπωνες Pyramidos ερμηνεύουν «Ικαριώτικο» | in.gr\ningr > Plus > Viral-Περίεργα > Ιάπωνες Pyramidos ερμηνεύουν «Ικαριώτικο»\nΙάπωνες Pyramidos ερμηνεύουν «Ικαριώτικο»\nΜετά τις επιτυχημένες διασκευές των «Βρε μελαχρινάκι», «Τα καγκέλια», «Μαρία με τα κίτρινα» ήρθε και ο... «Ικαριώτικος»!\nΟι λάτρεις της ελληνικής παραδοσιακής μουσικής, Ιάπωνες Pyramidos, μετά από πολλές επιτυχημένες διασκευές ελληνικών τραγουδιών, χάρισαν απλόχερα στο κοινό τον διασκευασμένο «Ικαριώτικο»!\nΠροηγούμενές τους επιτυχίες περιλαμβάνουν τα «Βρε Μελαχρινάκι», «Τα Καγκέλια», «Μαρία με τα Κίτρινα», «Μπήκαν τα Γίδια στο Μαντρί» αλλά και την «Μισιρλού» ενώ στις 20 Σεπτεμβρίου θα επισκεφθούν την πρωτεύουσα και θα δώσουν την πρώτη τους συναυλία!\nΗ μουσική μπάντα αρέσκεται στις διασκευές μουσικής της Ανατολικής Μεσογείου, με τραγούδια και μελωδίες από άλλες χώρες των Βαλκανίων αλλά και την Τουρκία.\nΔείτε τον διασκευασμένο «Ικαριώτικο»:


Κρατήστε τις καρδιακές παθήσεις μακριά με βιταμίνη D | clickatlife\nΗ βιταμίνη D, που τη συνθέτει ο οργανισμός μας μετά από έκθεση στον ήλιο και βρίσκεται σε διάφορες τροφές, μας κρατάει μακριά από καρδιακές παθήσεις.\nΠαλιότερη μελέτη που έχει δημοσιευτεί στο Journal Circulation έχει χτυπήσει το καμπανάκι σε όσους παρουσιάζουν έλλειψη βιταμίνης D, αφού σύμφωνα με έρευνες, τα χαμηλά επίπεδά της συνδέονται με υψηλά ποσοστά προσβολής από καρδιακές παθήσεις.\nΣυγκεκριμένα, όσοι παρουσιάζουν ανεπαρκείς ποσότητες βιταμίνης D στο αίμα, έχουν κατά 62% μεγαλύτερη πιθανότητα εμφάνισης καρδιακών προβλημάτων σύμφωνα με μελέτη και η ανάγκη αναπλήρωσης της βιταμίνης κρίνεται επιτακτική.\nΕπειδή το χειμώνα ο ήλιος δεν λάμπει συχνά κι εμείς δεν κυκλοφορούμε και πολύ έξω λόγω κρύου, ο οργανισμός δεν δύναται να τη συνθέσει σε επαρκείς ποσότητες και η διατροφή μας έρχεται να παίξει σημαντικό ρόλο. Τρεις μερίδες γαλακτοκομικών μπορούν να βοηθήσουν, αλλιώς τροφές όπως το αβγό, τα μανιτάρια, το βοδινό συκώτι, οι σαρδέλες, ο σολομός κ.ά., μπορούν να συμβάλλουν στην αναπλήρωση της σημαντικής αυτής βιταμίνης.


VERSO CF Universal\nTυποποιημένες μονάδες κεντρικού αερισμού με εναλλάκτη τύπου counterflow και με ενσωματωμένο σύστημα ελέγχου C5. Μπορεί να τοποθετηθεί σε τοίχο ή δάπεδο.\nΠαροχή: 1050 - 3540 m3/h\nVERSO CF Vertical connection\nTυποποιημένες μονάδες κεντρικού αερισμού με εναλλάκτη τύπου counterflow και με ενσωματωμένο σύστημα ελέγχου C5. Η τοποθέτηση γίνεται μόνο σε τοίχο.\nΠαροχή: 4825 m3/h\nΗ πρόταση της FLOWAIR για τις Αεροκουρτίνες περιλαμβάνει ένα ευρύ φάσμα από αυτές. Οι αεροκουρτίνες είναι σχεδιασμένες για συγκεκριμένους τύπους εγκαταστάσεων και διάφορα μεγέθη ανοιγμάτων πορτών.\nEPP plenum box FLX-PLO-EPP-F\nΤα κουτιά FLX-PLO-EPP-F αποτελούν μέρος του συστήματος διανομής αέρα FLX-REKU σχεδιασμένο για οικιακά συστήματα μηχανικού αερισμού, το λεγόμενο σύστημα MVHR, και αγωγούς FLX-HDPE / FLX-HDPE-A με διάμετρο Ø75.


Στις Βρυξέλλες σήμερα ο Αντώνης Σαμαράς\nΕτοιμάζεται ο Μπαργιώτας για την Δημοκρατική Συμπαράταξη\nΤελ. ενημ.: 07.03.2017, 07:41\nΘα απευθύνει χαιρετισμό σε εκδήλωση της Βόζεμπεργκ\nΣτις Βρυξέλλες θα βρίσκεται ο πρώην πρωθυπουργός Αντώνης Σαµαράς. Θα απευθύνει χαιρετισµό σε εκδήλωση µε τίτλο «Θεµατικά µουσεία: Ευκαιρίες για τουρισµό και ανάπτυξη», που διοργανώνει στο Ευρωκοινοβούλιο η ευρωβουλευτής της Ν.∆. Ελίζα Βόζεµπεργκ. Κεντρική οµιλήτρια θα είναι η κ. Σοφία Στάικου, πρόεδρος του Πολιτιστικού Ιδρύµατος της Τράπεζας Πειραιώς. Χαιρετισµούς θα απευθύνουν ο πρόεδρος του Ευρωπαϊκού Κοινοβουλίου, Αντόνιο Ταγιάνι, και ο αντιπρόεδρος του Ευρωπαϊκού Λαϊκού Κόµµατος, Εστέµπαν Γκονζάλες Πονς. Στην εκδήλωση θα µιλήσει επίσης ο καθηγητής του Πανεπιστηµίου Αθηνών και επιστηµονικός σύµβουλος του Πολιτιστικού Ιδρύµατος της Πειραιώς Κ. Καρτάλης.\nΠαρέμβαση από τον Αντώνη Σαμαρά μέσω... Skype\nΣηµειώνεται ότι ο Αντώνης Σαµαράς είναι µέλος του προεδρείου του επίσηµου think tank του ΕΛΚ, που φέρει το όνοµα του Βίλφριντ Μαρτένς, ενώ παρακολουθεί στενά τις εξελίξεις στο πεδίο των διαπραγµατεύσεων. Πρόσφατα, βγαίνοντας από το γραφείο του προέδρου της Ν.∆. στη Βουλή, όπου πήγε να ενηµερωθεί για τις επαφές του Κυριάκου Μητσοτάκη µε Μέρκελ και Σόιµπλε στο Βερολίνο, εξέφρασε την ανησυχία του για τις καθυστερήσεις στην αξιολόγηση.


BYD: Τα Τρίκαλα υποδέχτηκαν τα πρώτα ηλεκτρικά λεωφορεία! - Green Business\nΤα ηλεκτρικά λεωφορεία της BYD μετέφεραν επισκέπτες στον Μύλο των Ξωτικών, το Χριστουγεννιάτικο θεματικό πάρκο της πόλης των Τρικάλων.\nΟι φετινές γιορτές χαρακτηρίστηκαν από μια πληθώρα εκδηλώσεων που κατέκλυσαν τη χώρα και διέδωσαν το πνεύμα των Χριστουγέννων σε μικρούς και μεγάλους. Ο Μύλος των Ξωτικών,\nτο μεγαλύτερο Χριστουγεννιάτικο θεματικό πάρκο της Ελλάδας, άνοιξε για ακόμα μία χρονιά στην πόλη των Τρικάλων και προσέφερε μια σειρά από μοναδικές και ξεχωριστές δραστηριότητες, που γέμισαν με χαρά και αισιοδοξία τους επισκέπτες του.\nΣε αυτό το πλαίσιο, ο Μύλος των Ξωτικών, και η πόλη των Τρικάλων υποδέχτηκαν τα πρώτα ηλεκτρικά λεωφορεία, που εκτελούσαν το συγκοινωνιακό έργο, μεταφέροντας τους επισκέπτες\nτου θεματικού Πάρκου από το κέντρο της πόλης στον Μύλο των Ξωτικών.\nΗ εταιρεία BYD (Build your Dreams) είναι από τους πρωτοπόρους στην ηλεκτροκίνηση, έχοντας πολυετή παρουσία στην Ασία και την Αμερική. Η BYD, η οποία επένδυσε εκατοντάδες\nεκατομμύρια ευρώ για να επεκτείνει το δίκτυο της, ιδρύοντας εργοστάσια και στην Ευρώπη, απαριθμεί σήμερα 37 εργοστάσια σε όλο τον κόσμο. Μέχρι στιγμής έχει συμπληρώσει 1.100.000 παραδόσεις οχημάτων και 52.000 παραδόσεις BYD ηλεκτρικών λεωφορείων σε 200 πόλεις, ενώ μέσα σε 20 χρόνια κατόρθωσε να πουλήσει χιλιάδες λεωφορεία στις περισσότερες Ευρωπαϊκές χώρες, κατακτώντας ηγετική θέση στην αγορά της γηραιάς ηπείρου.\nBYDΒιωσιμότηταηλεκτρικά λεωφορείαηλεκτρικά οχήματαηλεκτροκίνησηΜύλος των ΞωτικώνΠέτρος Πετρόπουλος ΑΕΒΕπροστασία του περιβάλλοντος


Ποιοι Είμαστε – Τι είναι το φροντιστήριο Πρόοδος ; | Εκπαιδευτικός Οργανισμός – Αγρινίου – Κεντρικής ΕλΛάδας\nΠοιοι Είμαστε – Τι είναι το φροντιστήριο Πρόοδος ;\nΣυμπληρωματικά στην εκπαιδευτική μας μεθοδολογία έχουμε ένα διαδικτυακό σύστημα εκπαίδευσης και ενημέρωσης όλων των μαθητών για την άμεση πρόσβαση στα μαθήματα και την εκπαιδευτική ύλη.\nΠαρακολούθηση μαθημάτων από το σπίτι\nΣυνδέσου γρήγορα με τους κωδικούς σου.\nΌλοι η μαθητές μπορούν να έχουν το προσωπικό τους προφίλ με δυνατότατα ενημέρωσης και αλλαγής προσωπικών στοιχείων με προσωπικό κωδικό πρόσβασης .\nΓια επιπλέον ευκολία υπάρχει η δυνατότητα να συνδεθούν με τους ήδη υπάρχον κωδικούς που έχουν για τα προσωπικά τους προφίλ.\nΠροσωπικά Προφίλ Μαθητών\nΣυνεχή Ενημέρωση Κηδεμόνων


LAS MARINAS ΠΛΆΓΙΑ ΜΠΛΆΝΚΑ - Πλάγια Μπλάνκα, Ισπανία\nΤο Las Marinas Ξενοδοχείο 3-αστέρων δέχεται τους επισκέπτες 1.8 χλμ μακριά από Lanzaroteride . Το Las Marinas Ξενοδοχείο καλωσορίζει τους επισκέπτες του σε φωτεινά δωμάτια από το 2003.\nΤο κατάλυμα είναι περίπου 20 λεπτά με τα πόδια από Castillo de las Coloradas . Το κέντρο της πόλης απέχει 3 χλμ από τις εγκαταστάσεις.\nΤο οικονομικό Las Marinas Ξενοδοχείο προσφέρει δωμάτια όπως βίλα superior 2 υπνοδωματίων, βίλα 2 υπνοδωματίων και βίλα εξοπλισμένα με ιδιωτική βεράντα και κουζίνα. Οι επισκέπτες μπορούν να χρησιμοποιούν φούρνο μικροκυμάτων, ψυγείο και φρυγανιέρα που έχει το κάθε δωμάτιο.\nΤο Las Marinas Ξενοδοχείο βρίσκεται μόλις 30 λεπτά οδικώς από το Lanzarote αεροδρόμιο.\nΟι επισκέπτες θα απολαύσουν υπηρεσίες ενοικίασης αυτοκίνητου εξερευνώντας τα αξιοθέατα της Πλάγια Μπλάνκα.\nΟι επισκέπτες θα χρησιμοποιήσουν χώρο για ηλιοθεραπεία και ιδιωτική πισίνα που προσφέρονται από το κατάλυμα.


OMOGENEIANEWS: Τάρπον Σπρινγκς: Το ελληνικό χωριό των σφουγγαράδων της Φλόριντα\nΤάρπον Σπρινγκς: Ο Πρωθυπουργός Κ. Μητσοτάκης θα παρευρεθεί στην θεία λειτουργία των Θεοφανίων στο Τάρπον Σπρινγκς και αργότερα θα πάει στο αγιασμό των υδάτων, στην "Κάλυμνο των ΗΠΑ", όπως είναι γνωστή η περιοχή καθώς είναι ένα πανέμορφο μέρος στην άλλη άκρη του Ατλαντικού που αναδείχθηκε σε παγκόσμια πρωτεύουσα των σφουγγαριών τη χρυσή εποχή της σπογγαλιείας και σήμερα ανθεί ως δημοφιλής τουριστικός προορισμός. Το Τάρπον Σπρινγκς είναι πόλη των ΗΠΑ που βρίσκεται στην κομητεία Pinellas της Φλόριντα. Το Τάρπον Σπρινγκς είναι γνωστό από την έντονη παρουσία Ελληνοαμερικανών, που είναι πιο έντονη από οποιαδήποτε άλλη πόλη των ΗΠΑ.\nΧαρακτηριστικό είναι ότι μέχρι και το 1950 το Tarpon Springs κάλυπτε σχεδόν τη μισή ζήτηση των ΗΠΑ σε σφουγγάρια, μετατρέποντας τη μικρή πόλη σε παγκόσμια πρωτεύουσα των σφουγγαριών με συναλλαγές εκατομμυρίων δολαρίων. Μια κρίσιμη καμπή όμως τη δεκαετία του 1950 ανέκοψε προσωρινά αυτή την ανοδική πορεία με αποτέλεσμα η παραγωγή να μειωθεί σημαντικά. Τότε, πολλοί αναζήτησαν διέξοδο στην αλιεία. Σήμερα, η ελληνική κοινότητα εκεί είναι μια από τις πιο οργανωμένες του εξωτερικού και πρόσφατα εξέλεξε δήμαρχο έναν Έλληνα γεννημένο στην Κάλυμνο, τον κ. Χρυσόστομο Αλαχούζο.


Η εξωσωματική γονιμοποίηση επηρεάζει την εμφάνιση καρκίνου του μαστού; | Infokids.gr\nΑρχική > InfoBaby > Προετοιμασία Εγκυμοσύνης > Η εξωσωματική γονιμοποίηση επηρεάζει την εμφάνιση καρκίνου του μαστού;\nΗ αντιμετώπιση της υπογονιμότητας επιβάλλει και αντίστοιχη φαρμακευτική αγωγή, η δράση της οποίας, όμως, μπορεί θεωρητικά να συσχετιστεί με την εμφάνιση καρκίνου του μαστού. Παρότι οι πρόσφατες μελέτες δεν επιβεβαιώνουν γενικά κάτι τέτοιο, υπάρχουν κατηγορίες γυναικών που επιβάλλεται να παίρνουν επιπλέον μέτρα πρόληψης. Σε όλες τις γυναίκες άνω των 30 ετών πρέπει να γίνεται μαστογραφικός έλεγχος πριν αυτές ξεκινήσουν οποιαδήποτε διαδικασία υποβοηθούμενης αναπαραγωγής, καθώς επίσης και σε αυτές με έντονο οικογενειακό ιστορικό.\nΑυτό που σίγουρα χρειάζεται είναι ο προληπτικός έλεγχος όλων των γυναικών που πρόκειται να υποβληθούν σε υποβοηθούμενη αναπαραγωγή, μέσω κλινικής εξέτασης και εργαστηριακών εξετάσεων. Απαραίτητη θεωρείται η κλινική εξέταση σε όλες τις γυναίκες από ειδικό ιατρό και κατόπιν -όπου αυτό κριθεί αναγκαίο- υπερηχογράφημα μαστών, μαστογραφία ή και μαγνητική τομογραφία μαστών. Γενικώς, σε όλες τις γυναίκες άνω των 30 ετών πρέπει να γίνεται μαστογραφικός έλεγχος πριν αυτές ξεκινήσουν οποιαδήποτε διαδικασία υποβοηθούμενης αναπαραγωγής, καθώς επίσης και σε εκείνες με έντονο οικογενειακό ιστορικό. Είναι σημαντικό για τη γυναίκα να ανακαλύψει κάτι πρώιμα αν υπάρχει, παρά να υποβληθεί σε περιπέτειες κατά τη διάρκεια της εγκυμοσύνης, με την προσμονή ενός εκ των σημαντικότερων στιγμών της ζωής της.Εννοείται ότι οι γυναίκες που δεν πέτυχαν το σκοπό τους με την πρώτη προσπάθεια πρέπει να υποβάλλονται στον τακτικό έλεγχο που ορίζει η ηλικία τους όσον αφορά στην πρόληψη του καρκίνου του μαστού.\nεξωσωματική γονιμοποίηση καρκίνος του μαστού υγεία εγκύου υποβοηθούμενη αναπαραγωγή Υπογονιμότητα\nΤρίτη, 28 Μαΐου, 2013 στην κατηγορία Προετοιμασία Εγκυμοσύνης


Ξενώνας Λίμνης Πλαστήρα\nΤι Πρέπει να Κάνετε στη λίμνη Πλαστήρα\nΟ ξενώνας μας σε συνεργασία με κέντρα δραστηριοτήτων της περιοχής, σας δίνει τη δυνατότητα να ασχοληθείτε με τις δραστηριότητες που θέλετε σε χαμηλότερες τιμές.\nΛίγο έξω από το Μουζάκι στο δρόμο προς την Πορτή υπάρχουν οργανωμένα αναρριχητικά πεδία με 10 αθλητικές διαδρομές. Τα πετρώματα είναι πολύ καλής ποιότητας και προσελκύουν κάθε χρόνο αρκετό κόσμο στη περιοχή καθώς γίνονται οργανωμένες δραστηριότητες. Ιππασία\nΗ λίμνη Πλαστήρα προσφέρεται επίσης για όμορφες διαδρομές στα νησάκια και φιόρδ της, καθώς και παιχνίδι ανάμεσα στα δέντρα της όχθης που είναι βυθισμένα στο νερό. Μέσα από τη λίμνη η θέα από τα θεσσαλικά Άγραφα είναι μαγευτική. Κολύμβηση\nΟι όχθες της λίμνης φιλοξενούν δύο οργανωμένες πλάζ όπου μπορείτε να κολυμπήσετε, στο Λαμπερό και την Πεζούλα. Επίσης διοργανώνεται κάθε χρόνο τον Αύγουστο μήνα ο Διάπλους της λίμνης. Οι κολυμβητές που παίρνουν μέρος διανύουν την απόσταση Πλάζ Πεζούλας - Πλάζ Λαμπερού, απόσταση 5χλμ. Εντυπωσιακός κολυμβητικός μαραθώνιος με φόντο τις ομορφιές της Ελλάδας.\nΠολλά πεζοπορικά μονοπάτια δίνουν τη δυνατότητα στους επισκέπτες να απολαύσουν την ομορφιά της φύσης. Ιδανική περιοχή για πεζοπορία είναι τοΕκπαιδευτικό Δάσος Μπελοκομίτη στο οποίο έχουν χαραχθεί και σηματοδοτηθεί εξι ιδαίτερου φυσικού κάλλους μονοπάτια. Ορειβασία\nΤο ποδήλατο βουνού αποτελεί τη νέα πρόσκληση για τον επισκέπτη της λίμνης. Το άρτια οργανωμένο Tavropos Mountain Bike Center στα Καλύβια στην περιοχή της λίμνης, προσφέρει στους ενδιαφερόμενους όλα τα απαραίτητα για να μπορέσουν να απολαύσουν τις ατελείωτες διαδρομές, με διαφορετικό βαθμό δυσκολίας, στους δρόμους πλάι στη λίμνη, στο δάσος ή στο βουνό. Το μήκος των διαδρομών είναι περίπου 35χλμ. Σκοποβολή\nΜια ακόμα ενδιαφέρουσα δραστηριότητα είναι και η σκοποβολή.\nΣτην ευρύτερη περιοχή της λίμνης Πλαστήρα υπάρχουν αρκετοί οργανωμένοι χώροι για σκοποβολή. Χαρακτηριστικά λειτουργεί σκοπευτικό κέντρο στο χωριό Ρούσσο, 7χλμ. απο τη Καρδίτσα, στη Σέκλιζα αλλά και στο αγραφιώτικο χωριό, Νεράιδα.\nΚαλύβια Πεζούλας, 43067 Λίμνη Πλαστήρα - Τηλέφωνα: 2441092339, 2441092954, 6944627173 - Email: antonakiskastro@yahoo.gr\nΔιαβάστε τα εξαιρετικά σχόλια που γράφουν για μας στο Tripadvisor


Chung Sol Korean Restaurant BBQ, Edison - Κριτικές εστιατορίων - TripAdvisor\nChung Sol Korean Restaurant BBQ, Edison\nΝο 50 από 265 Εστιατόρια - Edison\nΥπέροχο επίσκεψη την Κυριακή για μεσημεριανό γεύμα!\nΤα σχόλια φαινόταν πολύ καλό, και τόσο ο γιος μου και μου άρεσε η ορεκτικά και νόστιμες επιλογές. Έχω την orderes βραστό κρέας ribs με τόφου και ο γιος μου παραγγείλει ένα πιάτο χοιρινού κρέατος. Θα θέλαμε τόσο σίγουρα θα επιστρέψουμε ξανά για μεσημεριανό γεύμα....Μεγάλη αξία για την τιμή. Το προσωπικό ήταν πολύ ωραίο και εξαιρετική εξυπηρέτηση.Περισσότερα\nΚαλή τιμή κορεάτικη κουζίνα\nΒρίσκεται στην κεντρική οδό 1 σε ένα τρόφιμο πλειοψηφία μικρό εμπορικό κέντρο λωρίδας: τιμή προσανατολισμένη κορεατικό εστιατόριο διαθέσιμη 7 ημέρες και αργά τη νύχτα. Συνιστούμε: αξίας γεύματα με μεγάλη ποικιλία από ορεκτικά kimchis με αυγό μπόνους κάσταρντ stone μπολ, με επιλογή από κύρια επιλογή +...τόφου μπολ - - άφθονο φαγητό για κανέναν. Καλό για οικογενειακά εστιατόρια - - επίσης εάν u επιλέγουν να κάνουν μπάρμπεκιου στον εαυτό.Περισσότερα\nΑπολαύσαμε την κορεατική κουζίνα. Γρήγορη εξυπηρέτηση. Δεν είναι πολύ εξήγηση των στοιχείων μενού εάν έχετε κάποια ερώτηση αλλά η εξήγηση σχετικά με το μενού φαίνεται να είναι ακριβείς.\nΕξεπλάγην πόσο καλό είναι το φαγητό ήταν σε αυτό το εστιατόριο. Η φιλενάδα μου εξιστόρησαν και οδηγήσαμε μια ώρα μόνο και μόνο για να φάτε εκεί. Η εξυπηρέτηση είναι άψογη και το φαγητό είναι νόστιμο. Κλείσαμε από το μενού (δεν έχει ζεστό στο τραπέζι) και...ήταν υπέροχα. Έχω πάει σε άλλους Κορεάτες Εγκαταστάσεις BBQ εστιατόρια και κανένας από αυτούς δεν τέθηκε ακόμη και κοντά σε αυτό το μέρος.Περισσότερα\nΤο μέρος ήταν καθαρό, η εξυπηρέτηση ήταν πολύ καλή, το προσωπικό ήταν πολύ φιλικό και το φαγητό ήταν καλό. Δεν αφήσαμε πεινασμένοι και δεν εξουδετερώνουν την τράπεζα. Είχαμε μπάρμπεκιου στο τραπέζι των διαπραγματεύσεων, η οποία αποτελείτο από βόειο κρέας μαριναρισμένα βραχυπρόθεσμα η ribs και μαρινάτα...κοτόπουλο. Και οι δύο ήταν πολύ νόστιμο. Το γεύμα συνοδεύεται επίσης με διάφορα πιάτα ελάχιστα καλέσουν Banchan καθώς και το ρύζι. Είχαμε πολλές καλό φαγητό για εμάς τους δύο και η ψυχαγωγία αξία των πλακών ψησίματος στο τραπέζι για λίγο πάνω από $50 έτσι θεωρώ ότι μια καλή συμφωνία. Όλα τα ωραία εμπειρία δείπνου.Περισσότερα\nΑπόλαυσα από τις τοπικές τους Βορειοκορεάτες\nΗ γυναίκα μου και εγώ ήμασταν αναζητούν ένα εστιατόριο για μεσημεριανό γεύμα την Κυριακή και έπεσα πάνω σε Chung Sol σε μια μικρή λωρίδα Mall. Ο χώρος στάθμευσης ήταν γεμάτο έτσι γνωρίζαμε ότι κάτι ήταν. Το μεσημέρι, την Κυριακή, κάθε πίνακα ελήφθη, αλλά είχαμε μόνο...μια σύντομη αναμονή. Καθ' όλη τη διάρκεια της επίσκεψής μας, το εστιατόριο παρέμεινε γεμάτο με την Κορέα όλων των ηλικιών. Για εμάς, αυτό ήταν ένα σημάδι ότι το φαγητό θα ήταν θαυμάσια, και ήταν. Δεν είχαμε ζεστό δοχείο και Bebimbop Bulgogi ασφαλείας. Θα είχαμε μπάρμπεκιου, αλλά δεν ήταν διαθέσιμο. Για να ξεκινήσετε μας σέρβιραν Κορεάτες "μεζέδες", η οποία αποτελείτο από μικρό μπολ kim-chi με, βλαστήσουν κόκκων σαλάτα, βραστές σπανάκι, φυτά μελιτζάνας και πιπέρι σαλάτα, ψάρια και κέικ τόφου. Το φυτικό πιάτα ήταν όμορφα έμπειροι. Τα ψάρια κέικ και τόφου βρίσκονταν σε λεπτές κόκκινη πιπεριά σάλτσα. Η σύζυγός μου άρχισαν να τρώμε Bebimbop υλικά ξεχωριστά, αλλά η σερβιτόρα έδειξε τον σωστό τρόπο για να αναμείξετε τα υλικά με μία υγιή δόση ζεστό σάλτσα κόκκων, το οποίο εμείς υπέροχα κλήση Κορεάτες tomato ketchup (κέτσαπ). Ήταν πολύ αποτελεσματικό, φιλικό και εξυπηρετικό. Απολαύσαμε το γεύμα, το οποίο ήταν πολύ φθηνό. Θα ξαναπάμε παρόλο που ζούμε περίπου μία ώρα μακριά.Περισσότερα\nΠοτέ δεν είχα υπηρεσία ως αγενής και δεν αναφερόμαστε στις κορεατικές εστιατόρια . Τοποθετήστε τρεις ομάδες της υποδοχής τους Ασιάτες και δεν έδωσε καμία προσοχή στις ΗΠΑ. Όταν ρώτησα, όταν θα έχουμε εφαρμόσει, είπε : Ido δεν νοιάζονται. Εάν δεν είστε Κορεάτες, κινέζοι , δεν...μπήκε στον κόπο να φάτε σε αυτό το μέρος. Pure ρατσιστική placeΠερισσότερα\nΑπολαύσαμε πραγματικά τη πρώτη φορά έφαγα εδώ!\nΈχουμε ακούσει πολλές φορές για αυτό το μέρος και διαβάστε τις κριτικές των πελατών καθώς και, τελικά η στιγμή για να κάνετε. Η οικογένεια όλα πήγαν τόσο παραγγείλαμε πολλά διαφορετικά πιάτα, για να πάρετε μια πραγματική γεύση της τροφής τους. Όλα πολύ καλά προετοιμασμένη και...αυθεντική, δηλαδή αρκετά πικάντικα, που πρέπει να είναι! Τα υλικά ήταν καλής ποιότητας, η εξυπηρέτηση ήταν καλή αν και το μέρος ήταν πολύ απασχολημένοι. Οι διακομιστές ήταν εξυπηρετικό και ευγενικό παρόλο που είχα διαβάσει ότι θα μπορούσαν να είναι αγενής, πιστεύω ότι θα μπορούσε να είναι ένα πολιτιστικό ζήτημα ...... δεν είχαμε προβλήματα, εγώ ήμουν ο μόνος του Καυκάσου στη χώρα, η οικογένειά μου είναι όλοι οι Ιάπωνες. Οι τιμές αυτές ήταν καλά στη γραμμή και ευτυχώς δεν είχαμε καμία απολύτως τίποτα αρνητικό για έκθεση. Δεν είναι ένα ιδιαίτερο μέρος με κάθε μέσο. Και την επόμενη φορά που θα πάτε θα πάρω (συζευχθεί σωστά) μπύρα ή κρασί, το οποίο θα βελτιώσει πραγματικά το φαγητό είμαι σίγουρος. Που θα φάτε εκεί ξανά και μάλιστα θα απολαύσετε!Περισσότερα\nΚαλό για την οικογένεια, τους φίλους και την καλύτερη γεύση!\nΈχω πάει σε αυτό το μέρος πολλές φορές και ποτέ δεν μας απογοήτευσε. Εάν βρίσκεστε σε για να δοκιμάσετε νέα γεύση που προσφέρουν μια ποικιλία από πιάτα που ζεύγος μαζί με το μπάρμπεκιου κρέας . Θα ήθελα πάντα να το πικάντικο κοτόπουλο και βοδινό κρέας...& glass χυλοπίτες . Έχω δοκιμάσει την σούπα πριν και τα πάντα είναι κάτι που σίγουρα θα θελήσετε να επιστρέψετε γιαΠερισσότερα\nΤι μεγάλο εύρημα σε Edison!\nEdison έχει ένα πολύ καλό έθνικ εστιατόρια και το κορεατικό εστιατόριο είναι μια προεξοχή. Αυτό είναι καλύτερο από Νέα Υόρκη ποιότητας. Πρόκειται για ένα πολύ φιλόξενο προσωπικό, ένα μεγάλο χώρο και μια ευρεία επιλογή από κορεάτικη αγαπημένα όλα σε λογικές τιμές. Το Banchan ήταν πολύ...καθαρό και μια καλή ποικιλία. Αυτό είναι ένα BYOB έτσι ώστε να φέρετε το δικό σας Soju! Πήγαμε με την Κυριακή το απόγευμα και ήταν περιτριγυρισμένο από κορεάτικη οικογένειες με τους εαυτούς τους. Ποτέ δεν είχα καλύτερο Haemul το Janggyeong Panjeon! Δεν μπορώ να περιμένω να επιστρέψω με φίλους έτσι ώστε να μπορούμε να αυξήσουμε την ποικιλία από πιάτα προσπαθούμε.Περισσότερα\nΛάβετε γρήγορα απαντήσεις από το προσωπικό του Chung Sol Korean Restaurant BBQ και από προηγούμενους επισκέπτες.\nΔιεύθυνση: 558 Old Post Rd, Edison, NJ 08817-4861\nΑριθμός τηλεφώνου: +1 732-287-1234


Hellenic Daily News: 07/16/08\nΝέο ρεκόρ κατέγραψε ο πληθωρισμός στην Ευρωζώνη το μήνα Ιούνιο, φτάνοντας στο 4% από 3,7% το Μάιο και από 1,9% που ήταν τον Ιούνιο του 2007.\nΣύμφωνα με τη Eurostat, πρόκειται για το υψηλότερο επίπεδο από το 1997 όταν ξεκίνησε η καταγραφή των σχετικών στοιχείων από την Ευρωπαϊκή Στατιστική Υπηρεσία.\nΕιδικότερα, οι ενεργειακές τιμές εκτινάχθηκαν τον Ιούνιο κατά 16%, ενώ οι τιμές των τροφίμων σημείωσαν άνοδο κατά 0,2% σε μηνιαία βάση.\nΑλογοσκούφης για εξαγωγές.Πτώση κατά 4,6% παρουσίασαν οι εξαγωγές το πρώτο εξάμηνο του έτους, επηρεαζόμενες από την ισοτιμία ευρώ - δολαρίου που έφτασε το 1,60, όπως ανέφερε ο υπουργό Οικονομίας κατά την ομιλία του στο Εθνικό Συμβούλιο Εξαγωγών.\nΑναρτήθηκε από Vasilis στις 9:34 μ.μ. 0 σχόλια\nΜαίνεται η μεγάλη πυρκαγιά στα Τέμπη όπου αυτή την ώρα κατευθύνεται προς Αμπελάκια και Ελάτεια, ενώ νωρίτερα έφθασε μέχρι τα πρώτα σπίτια της κοινότητας Ευαγγελισμού. Στην περιοχή πνέουν θυελλώδεις άνεμοι που δυσχεραίνουν το έργο της κατάσβεσης.\nΣτην κυκλοφορία δόθηκε γύρω στις 8 παρά τέταρτο η εθνική οδός στην κοιλάδα των Τεμπών, καθώς οι καπνοί που είχαν φτάσει μέχρι το οδόστρωμα από τη φωτιά που βρίσκεται σε εξέλιξη στην περιοχή, αραίωσαν και έδωσαν τη δυνατότητα στην Τροχαία να ανοίξει το δρόμο. Ωστόσο, δεν αποκλείεται, ανάλογα και με την εξέλιξη της πυρκαγιάς, καθώς στην περιοχή πνέουν ισχυροί άνεμοι, να κλείσει και πάλι η εθνική οδός.\nΕν τω μεταξύ, οι προσπάθειες των επίγειων, αλλά και εναέριων δυνάμεων που δρουν στην περιοχή, έχουν επικεντρωθεί στο δημοτικό διαμέρισμα του Ευαγγελισμού, καθώς εκεί βρίσκεται το κύριο μέτωπο της φωτιάς, ενώ ένα κομμάτι της έχει ξεφύγει και προς τις παρυφές των Αμπελακίων, αλλά και στην απέναντι πλευρά του δρόμου προς τον Πηνειό ποταμό. Ωστόσο, τα δύο αυτά μικρά μέτωπα προς το παρόν δεν εμπνέουν ανησυχία.\nΣτον Ευαγγελισμό υπάρχουν 120 πυροσβέστες, 22 οχήματα, δύο αεροπλάνα και δύο ελικόπτερα τα οποία θα συνεχίσουν τις ρίψεις μέχρι να σκοτεινιάσει, ενώ το συντονισμό της όλης επιχείρησης έχει ο επιθεωρητής Βορείου Ελλάδος της Πυροσβεστικής αντιστράτηγος κ. Φαφούτης . Ο έλεγχος της πυρκαγιάς εξαρτάται από την πορεία των ανέμων οι οποίοι εξακολουθούν να πνέουν ισχυροί στην περιοχή.\nΣε ύφεση βρίσκεται η πυρκαγιά που ξέσπασε στην περιοχή Μαρκόπουλου Ωρωπού, έχοντας, ωστόσο, κάψει περίπου 250 στρέμματα δασικής έκτασης και ένα πρόχειρο κατάλυμα.\nΥπό μερικό έλεγχο βρίσκονται οι πυρκαγιές που εκδηλώθηκαν το πρωί της Τετάρτης, στην Άνδρο, στο δήμο Υδρούσας στο Γαύριο σε θαμνώδη έκταση και στην Κεφαλονιά, στο δήμο Ελείου στην περιοχή Ρατζακλί -Κατέλου σε χορτολιβαδική και θαμνώδη έκταση.\nΥπό έλεγχο έχει τεθεί η φωτιά που ξέσπασε τις πρώτες πρωινές ώρες στον Ασπρόπυργο, ενώ συνεχίζονται οι προσπάθειες για την πλήρη κατάσβεσή της. Ζημιές υπέστησαν 6 αποθηκευτικοί χώροι εταιριών, περιορισμένος αριθμός πρόχειρων καταλυμάτων, αύλιοι χώροι και 20 στρέμματα περίπου με ξηρά χόρτα, σύμφωνα με ανακοίνωση της Πυροσβεστικής, η οποία σημειώνει, επιπλέον, ότι δεν σημειώθηκαν ζημιές σε κατοικίες.\nΣτην Κέρκυρα, σε εξέλιξη η πυρκαγιά που ξέσπασε το πρωί στον Άγιο Γόρδιο Λευκίμμης. Η φωτιά καίει δασική έκταση, ενώ σε σχετικά μικρή απόσταση βρίσκονται διάσπαρτες κατοικίες. Αυτή την ώρα μαίνεται σε δύσβατη περιοχή, όπου δεν υπάρχει δυνατότητα προσέγγισης των επίγειων δυνάμεων.\nΥπό έλεγχο η δεύτερη φωτιά που ξέσπασε το μεσημέρι της Τετάρτης στην Πόρτα Σινιών, καίγοντας 5 στρέμματα αγροτοδασικής έκτασης. Επί τόπου βρίσκονται επίγειες δυνάμεις της πυροσβεστικής με 5 οχήματα\nΥπό έλεγχο είναι οι φωτιές που εκδηλώθηκαν τις πρώτες πρωινές ώρες στην περιοχή Καβαλάρης στα Μέγαρα και στην οδό Ολυμπιάδων στο Μενίδι .\nΠυρκαγιά εκδηλώθηκε το απόγευμα στην περιοχή Φτέρη του Οροπεδίου της Μαντινείας λίγα χιλιόμετρα έξω από την Τρίπολη. Ισχυρή δύναμη της Πυροσβεστικής που έφθασε στην περιοχή προσπαθεί να θέσει τη φωτιά υπό έλεγχο, ενώ στην προσπάθεια κατάσβεσης της πυρκαγιάς που βρίσκεται σε εξέλιξη συμμετέχουν και εναέρια μέσα.\nΥπό έλεγχο οι πυρκαγιές στη Μακεδονία, πεντακόσια περίπου στρέμματα δασικής έκτασης αποτέφρωσε η πυρκαγιά που εκδηλώθηκε το απόγευμα της Τρίτης στο Δήμο Αρέθουσας Θεσσαλονίκης, όπου υπάρχει κίνδυνος αναζωπύρωσης λόγω των ισχυρών ανέμων, έντασης μέχρι και 7 Μποφόρ, που πνέουν στην περιοχή.\nΥπό πλήρη έλεγχο βρίσκεται και η φωτιά που ξέσπασε σε παραμεθόρια περιοχή του νομού Κιλκίς, κοντά στους Ευζώνους από άγνωστη μέχρι στιγμής αιτία καίγοντας κυρίως σιτοκαλαμιές και χορτολιβαδική έκταση.\nΣε εξέλιξη βρίσκεται η πυρκαγιά που ξέσπασε το πρωί σε θαμνώδη έκταση στην περιοχή Μανδρακίου και Νεοχωρίου Πετριτσίου, στους πρόποδες του βουνού Μπέλες. Η πυρκαγιά που εκδηλώθηκε στην περιοχή στις 11 το πρωί, τέθηκε υπό έλεγχο το μεσημέρι, αλλά πριν από λίγο εκδηλώθηκαν νέες εστίες φωτιάς. Άνδρες της πυροσβεστικής υπηρεσίας, καθώς και ο στρατός προσπαθούν να θέσουν υπό έλεγχο τη φωτιά όμως οι ισχυροί άνεμοι που πνέουν στην περιοχή δυσχεραίνουν το έργο της κατάσβεσης.\nΣύμφωνα με την πυροσβεστική υπηρεσία 156 φωτιές εκδηλώθηκαν το τελευταίο 24ωρό σε όλη την επικράτεια.\nΞανά ο Σάκης στη Eurovision\nΌπως ανακοινώθηκε από την ΕΡΤ, εκπρόσωπος της Ελλάδας στη Eurovision για το 2009 θα είναι ο δημοφιλής τραγουδιστής Σάκης Ρουβάς. Πρόκειται για τη δεύτερη του συμμετοχή, αφού είχε ξαναπάρει μέρος στον ευρωπαϊκό διαγωνισμό τραγουδιού το 2004 κατακτώντας την 3η θέση.\nΟ 54ος διαγωνισμός τραγουδιού της Eurovision θα γίνει στη Μόσχα στις 12, 14 και 16 Μαΐου. Το τραγούδι του, θα υπογράψει ο γνωστός συνθέτης της ποπ Δημήτρης Κοντόπουλος.\nΟ Σάκης εκπροσώπησε την Ελλάδα στη Eurovision της Κωνσταντινούπολης το 2004, ενώ πολύ καλές κριτικές είχε και ως παρουσιαστής στη διοργάνωση της Αθήνας.\nΠάντως, φαίνεται ότι η ΕΡΤ είναι σίγουρη για την επιλογή της καθώς είναι η πρώτη φορά που τόσο γρήγορα ξεκαθαρίζεται ποιος θα πάει στο διαγωνισμό που κάθε χρόνο προσελκύει νέους απ’ όλη την Ευρώπη.\nΑναρτήθηκε από Vasilis στις 7:54 μ.μ. 0 σχόλια


Εξαιτίας των θεμάτων του αλλά και της ελευθερία που αποπνέει το καλλιτεχνικό του ύφος, έγινε ορόσημο της εκρηκτικής δεκαετίας του ’60. Σε όλη του τη ζωή ο Winograndφωτογράφιζε με πάθος και όρεξη, ενώ τράβηξε περίπου είκοσι χιλιάδες ρολά φιλμ.\nΑντικείμενο της δουλειάς του ήταν μεγιστάνες επιχειρήσεων, καθημερινές γυναίκες στο δρόμο, διάσημοι ηθοποιοί, αθλητές, χίπιδες, πολιτικοί, τα ζώα στους ζωολογικούς κήπους, αντιπολεμικές διαδηλώσεις και συγκρούσεις εργατών με την αστυνομία.\nΟ φωτογράφος θεωρείται ένας από τους σημαντικότερους του 20ου αιώνα, ο συνολικός ωστόσο όγκος της δουλειάς του παραμένει ανεξερεύνητος. Ο Winograndήταν ιδιαίτερα παραγωγικός, αλλά ανέβαλε σε μεγάλο βαθμό την επεξεργασία και την εκτύπωση του έργου του.\nΤον Winogrand τον συνάρπαζε πρωτίστως η λήψη των φωτογραφιών. Πεθαίνοντας ξαφνικά στην ηλικία των 56, άφησε πίσω του σημειώσεις από τα προηγούμενα χρόνια για φιλμ που δεν είχαν τυπωθεί, καθώς και περίπου 6.600 ρολά φιλμ (περίπου 250.000 εικόνες) που δεν είχε δει ποτέ. Αυτά τα ρολά φιλμ αναπτύχθηκαν μετά το θάνατό του.


Είστε εδώ: Home / Άνθρωπος και Κοινωνία / «Εγώ και μόνο εγώ - Το παιχνίδι του εγωκεντρισμού». Άρθρο της ψυχοθεραπεύτριας Ν. Βυζαντιάδου.\n06 Οκτωβρίου 2020 8723 Views\nΗ Θάλεια και ο Ανέστης είναι ένα ζευγάρι που κάνει τα αδύνατα δυνατά για να παραμείνει μαζί παρά τα προβλήματα που αντιμετωπίζει στο γάμο του. Αν και θαυμάζω την επιμονή αυτών των δυο σαραντάρηδων, προσπαθώ να καταλάβω αν τελικά μένουν μαζί για να αποδείξει ο ένας στον άλλον τις ικανότητες που έχει και που νιώθει ότι δεν αναγνωρίζονται ούτε εκτιμούνται όπως θα έπρεπε μέσα στη σχέση.\n- Δεν υπάρχει περίπτωση να σου μίλησε έτσι η μητέρα μου, είπε ο Ανέστης κοιτάζοντας περισσότερο εμένα παρά τη Θάλεια. Η μητέρα μου είναι ένας πολύ ήσυχος άνθρωπος που νοιάζεται για το καλό μας και δεν θα ήθελε ποτέ να δημιουργήσει προβλήματα.\n- Τι θέλεις να πεις; Πως το έβγαλα από το μυαλό μου; Ή μήπως πιστεύεις ότι λέω ψέματα για να παρουσιάσω τη μητέρα σου διαφορετικά από αυτό που είναι; απάντησε η Θάλεια φανερά θυμωμένη.\n- Δεν λέω ότι το βγάζεις από το μυαλό σου αλλά είμαι σίγουρος ότι πρόκειται για παρεξήγηση. Άλλωστε η μητέρα μου είναι ένας απλός άνθρωπος που τελείωσε μετά βίας ένα Γυμνάσιο και προσπάθησε να κάνει το καλύτερο δυνατό για τα παιδιά της.\n- Δεν θα σταματήσεις ποτέ να την υπερασπίζεσαι, συνέχισε η Θάλεια. Είσαι σχεδόν τυφλωμένος και αρνείσαι να δεις την πραγματικότητα. Εξακολουθείς να έχεις για τη μητέρα σου μια εικόνα διαφορετική από αυτή που ισχύει.\n- Από αυτή που βλέπεις εσύ δηλαδή, απάντησε πεισμωμένος ο Ανέστης.\n- Δεν οδηγεί πουθενά αυτή η συζήτηση. Οτιδήποτε κι αν σου πω θα βλέπεις πάντα τα πράγματα όπως θέλεις εσύ να είναι και όχι όπως είναι.\n- Εγώ πάντως θυμάμαι ότι υπήρχε μια εποχή, μια μεγάλη εποχή, που εσείς οι δυο τα πηγαίνατε καλά και δεν είχατε τόσα προβλήματα όσα ισχυρίζεσαι ότι έχετε τώρα. Δε μπορώ να καταλάβω από πού προέκυψε όλη αυτή η αντιπαλότητα. Τι έχετε να χωρίσετε;\nΌση ώρα άκουγα το διάλογο αυτού του ζευγαριού σκεφτόμουν πόσο δύσκολο είναι για δυο ανθρώπους που έχουν διαφορετική αντίληψη των καταστάσεων να συναντηθούν και να δώσουν χώρο ο ένας στον άλλον. Και οι δυο τους παρέμεναν επικεντρωμένοι στις δικές τους ανάγκες θεωρώντας πως είναι και οι πιο σημαντικές. Ο Ανέστης από τη μια έδειχνε να δυσκολεύεται να καταλάβει αυτό που του καθρέφτιζε η Θάλεια. Ήθελε να βλέπει τη μητέρα του όπως τη χρειαζόταν μέσα του και όχι όπως ήταν στην πραγματικότητα. Όπως ένα μικρό παιδί που αντιλαμβάνεται τα πράγματα μόνο μέσα από τα δικά του γνωστικά φίλτρα, αδυνατώντας να καταλάβει την οπτική του άλλου. Μόνο που ο Ανέστης δεν ήταν παιδί. Όφειλε να φέρεται ως ενήλικας αναγνωρίζοντας πως υπάρχουν διαφορετικοί τρόποι για να αντιληφθεί κανείς αυτό που διαδραματίζεται γύρω του. Αν κατάφερνε λοιπόν να δει τη μητέρα του μέσα από τα μάτια ενός ενήλικα άντρα θα διαπίστωνε ότι δεν ήταν μόνο καλή ή μόνο κακή αλλά είχε τις δικές της φωτεινές και σκοτεινές πλευρές. Για τον Ανέστη όμως αυτό ήταν ακατόρθωτο. Αυτό το τελευταίο εξόργιζε τη Θάλεια καθώς έπρεπε να αποδεχθεί ότι ο σύντροφος που είχε επιλέξει ήταν εγωκεντρικός σαν ένα μικρό παιδί.\nΗ Θάλεια από την άλλη ήταν πεπεισμένη ότι είχε το προνόμιο της σωστής άποψης και κανείς δεν μπορούσε να την κάνει να δει τα πράγματα από μια άλλη οπτική. Δεν έμπαινε καν στη διαδικασία να ακούσει το σύντροφό της και να προσπαθήσει να δει τη μητέρα του έτσι όπως την έβλεπε εκείνος. Για εκείνη ο μόνος που ήξερε να εξηγεί καλά τους άλλους ήταν ο ίδιος της ο εαυτός. Λες και τη χαρακτήριζε μια αίσθηση υπεροχής απέναντι στους άλλους. Λες και ήταν η μόνη που ήξερε το σωστό. Λες και δεν υπήρχε περιθώριο να κάνει λάθος ή να πέφτει έξω στην κρίση της. Ήταν κι αυτή ένας εγωκεντρικός ενήλικας που πίστευε ότι οι απόψεις της ήταν σωστές επειδή τις πίστευε η ίδια. Αυτό το τελευταίο εξόργιζε τον Ανέστη καθώς έπρεπε να της αποδείξει ότι ο ίδιος είχε δίκιο και όχι εκείνη. Και τότε οι δυο τους έμπαιναν σε ένα νέο κύκλο ανταγωνισμού που πυροδοτούσε καινούργιες εντάσεις και υπονόμευε την επικοινωνία τους.\nΤόσο ο Ανέστης όσο και η Θάλεια θεωρούν ότι είναι πολύ σημαντικοί και ότι θα πρέπει οι άλλοι να γυρίζουν γύρω από τους ίδιους, τις πεποιθήσεις και τις ανάγκες τους. Δυσκολεύονται να καταλάβουν ο ένας τον άλλον και αναστατώνονται όταν αντιλαμβάνονται τη διαφορετική κοσμοθεωρία και το διαφορετικό αξιακό σύστημα. Χαρακτηρίζονται από στοιχεία εγωκεντρισμού που δυσκολεύουν τόσο τη μεταξύ τους επικοινωνία όσο και τις υπόλοιπες διαπροσωπικές σχέσεις τους.\nΈνας εγωκεντρικός άνθρωπος δείχνει συνήθως απόλυτος και δογματικός με συνέπεια να μη γίνεται αγαπητός στους άλλους και να χρειάζεται να προσπαθήσει αρκετά για να κρατήσει μία σχέση. Από τη στιγμή που δεν ενδιαφέρεται για τις ανάγκες του άλλου καταλήγει να τον εκμεταλλεύεται και να τον αδικεί για όσο εκείνος παραμείνει σε μια τέτοια σχέση. Για να φτάσει στο σημείο να γίνει κανείς εγωκεντρικός ή μάλλον για να παραμείνει εγωκεντρικός σαν ένα μικρό παιδί θα πρέπει να έχει μεγαλώσει σε ένα περιβάλλον χωρίς όρια και με υπερβολική ελαστικότητα και ανεκτικότητα από την πλευρά των γονιών. Γονείς που επαινούν υπερβολικά το παιδί τους, που ανέχονται κάθε συμπεριφορά, που επενδύουν πάρα πολύ πάνω του και που κινούνται διαρκώς γύρω από αυτό. Είναι τότε που αυτό το παιδί μεγαλώνει μαθαίνοντας πως οι άλλοι υπάρχουν εκεί για να το υπηρετούν και για να το θαυμάζουν διαρκώς με αποτέλεσμα να αναζητά τέτοιες σχέσεις.\nΟ εγωκεντρικός άνθρωπος είναι καθηλωμένος ουσιαστικά σε πρώιμο στάδιο ανάπτυξης και δεν πιστεύει στον εαυτό του παρά μόνο αν καθρεφτιστεί θετικά και αναγνωριστεί από τους γύρω του. Μια από τις πιο σημαντικές φάσεις της ωρίμανσης, σύμφωνα με τον Harry A. Overstreet, είναι η ανάπτυξη από τον εγωκεντρισμό στην κατανόηση των σχέσεων με τους άλλους. Ένας άνθρωπος δεν είναι ώριμος, μέχρι να έχει τόσο την ικανότητα όσο και την προθυμία να δει τον εαυτό του σαν κάποιον μαζί με άλλους, και να συμπεριφέρεται στους άλλους όπως θα ‘θελε να συμπεριφέρονται σ’ αυτόν. Όσο όμως ο εγωκεντρικός θα νιώθει έντονη την ανάγκη να είναι το επίκεντρο της προσοχής των άλλων, τόσο θα δυσκολεύεται να διαχειριστεί μια αρνητική κριτική ή μια ενδεχόμενη απόρριψη. Αν και δεν πιστεύει στον εαυτό του, είναι πεπεισμένος για την υπεροχή του απέναντι στους άλλους που δεν είναι τίποτε άλλο από μια πλασματική εικόνα εαυτού.\nΤελικά είναι ευτυχισμένος; Την απάντηση δίνει ο Richard Bach σύμφωνα με τον οποίο δεν μπορείς να είσαι ευτυχισμένος, αν σκέφτεσαι πάντα μόνο τον εαυτό σου. Μέχρι να κάνεις χώρο στη ζωή σου για κάποιον εξίσου σημαντικό μ’ εσένα, πάντα θα ψάχνεσαι και θα είσαι χαμένος.\nΔεν ξέρω πώς σε βρίσκει η ανάγνωση αυτού του άρθρου… δεν ξέρω αν είσαι κι εσύ ένας ενήλικας που εξακολουθεί να σκέφτεται μόνο τις ανάγκες του... δεν ξέρω αν κι εσύ είσαι σε σχέση με έναν εγωκεντρικό άνθρωπο... δεν ξέρω τέλος αν θέλεις να συνεχίσεις να ζεις έτσι ή αν σκοπεύεις να αλλάξεις όρους στο παιχνίδι της ζωής σου… η πρόσκλησή μου είναι να κάνεις το πρώτο βήμα που θα σε φέρει πιο κοντά στην αλλαγή…


Πρώτη Εμφάνιση για το i30 Fastback στο 3ο AutoFestival της Θεσσαλονίκης stars\nΟι παγκόσμιες πωλήσεις του Kia Sportage έφτασαν τα πέντε εκατομμύρια stars\nΗ Kia Motors γιορτάζει τις συνολικά πέντε εκατομμύρια πωλήσεις που έχει σημειώσει παγκοσμίως το KiaSportage.\nΤο νέο Touareg αποκαλύπτεται στο Πεκίνο stars\nΜικρό, Σπορ ‘Αστέρι’, με Μεγάλο Όνομα: Το νέο Opel Corsa GSi stars\nΔυναμικό Στυλ και Φινέτσα: Το Αθλητικό, Περιπετειώδες Opel Grandland X stars\nΜοντέρνες, δυναμικές γραμμές, γοητευτική off-road εμφάνιση και υπερυψωμένα καθίσματα με άριστη σφαιρική ορατότητα σε συνδυασμό με ποικίλες κορυφαίες τεχνολογίες\nΚομψότητα ‘classic’: Τα απαράμιλλα ευρύχωρα Opel Sports Tourer stars\nNissan 'Smokin' TITAN ‘: κάτι ψήνεται… stars\nΜε το ντεμπούτο του Smokin 'TITAN στο Διεθνές Σαλόνι Φορτηγών της Βορείου Αμερικής, η Nissan πηγαίνει το μπάρμπεκιου σε μια άλλη διάσταση,\nΗ Fiat στην Έκθεση Αυτοκινήτου της Γενεύης 2018 stars\nΗFiatεπιδιώκει να κερδίσει τις εντυπώσειςστην Έκθεση Αυτοκινήτου της Γενεύης, με μια πλούσια παρουσίαση, πιο ολοκληρωμένη από ποτέ:θα συστήσει στο κοινό τις οικογένειες S-Design και Mirror,\nΗ Hyundai στο Διεθνές Σαλόνι Αυτοκινήτου της Γενεύης του 2018 stars\nΗ Hyundai γιορτάζει την παγκόσμια πρεμιέρα του ολοκαίνουριου Kona Electric, της νέας γενιάς Hyundai SantaFe και του conceptcar «LeFilRouge» στο 88ο Σαλόνι Αυτοκινήτου της Γενεύης. Τ\nMITSUBISHI ECLIPSE CROSS stars\nΔιαδοχική παρουσίαση σε Ιαπωνία, Β. Αμερική, Ρωσία, Αυστραλία/Νέα Ζηλανδία και άλλες περιοχές.\nΗ Nissan διαμορφώνει το μέλλον της αυτοκίνησης stars\nΗ AlfaRomeo στην Έκθεση Αυτοκινήτου της Γενεύης stars\nHAlfaRomeo είναι αναμφισβήτητα ένα από τα «αστέρια» της Έκθεσης. Η προβολή της στο κοινό θα περιστρέφεται κυρίως γύρω από τις επιδόσεις αλλά και τη μοναδικότητά της. Στο περίπτερο της μάρκαςκυριαρχούν οι StelvioQuadrifoglioNring και GiuliaQuadrifoglioNring. Δύο περιορισμένης παραγωγήςεκδόσεις, οι οποίεςαποτελούν ορόσημο για τις επιδόσεις και τα ρεκόρ που έχουν καταγράψει στη θρυλική πίστα τουNurburgring, αναδεικνύοντας την ανωτερότητα της AlfaRomeo.\nΕκτενής χρήση ανθρακονήματος, μοναδικά χαρακτηριστικά και εξαιρετικές επιδόσεις. Αυτή είναι η GiuliaVeloceTi, η ειδική έκδοση που φέρει το περίφημο έμβλημα “TurismoInternazionale”, που πάντα συνόδευε τις πιο ελκυστικές και high-tech εκδόσεις. Άλλωστε, το DNA της AlfaRomeo πάντα περιελάμβανε το σπορ χαρακτήρα και τη επισταμένηπροσοχή στη λεπτομέρεια. Χαρακτηριστικά που είναι ευδιάκριτα, σε όλη τη γκάμα των Stelvio και Giulia.\n108 χρόνια τώρα, τα αυτοκίνητα της AlfaRomeo προσφέρουν μεγάλες συγκινήσεις στους οδηγούς, χάρη στο απαράμιλλο ιταλικό τους στυλ, που αντικατοπτρίζει τις κορυφαίες επιδόσεις, την υψηλή τεχνολογία και τη μοναδική οδηγική απόλαυση, η οποία ξεκινά με το γύρισμα της μίζας. Φέτος, οι επισκέπτες της Έκθεσης της Γενεύης θα αντιληφθούν αμέσως ότι η μάρκα έχει επενδύσει ακόμα περισσότερο στις υψηλές επιδόσεις, τη μοναδικότητα αλλά και τις δυνατότητες εξατομίκευσης των αυτοκινήτων της. Παρέχει στους κατόχους των οχημάτων της, πληθώρα επιλογών από κορυφαίους οίκους μόδας. Όλα τα ιδιαίτερα χαρακτηριστικά ενός -κατά παραγγελία- φτιαγμένου υφάσματος είναι εκεί και δένουν άψογα με τα μηχανικά σύνολα. Τα Stelvio, Giulia, 4CSpider και 4CCoupe σίγουρα θα ενθουσιάσουν όχι μόνο τους οπαδούς της μάρκας, αλλά και κάθε επισκέπτη της Έκθεσης της Γενεύης, άλλους για τις επιδόσεις και άλλους για τα υψηλής ποιότητας υλικά. Φυσικά, δεν θα απουσιάσουν και οι νέες εκπληκτικές ειδικές σειρές.\nΌλα τα βλέμματα θα είναι στραμμένα στη συναρπαστική “Nürburgring” έκδοση της “StelvioQuadrifoglio” που φέρει το σήμα “Nring”. Μόλις 108 οχήματα της συγκεκριμένης έκδοσης θα κατασκευαστούν, ένα για κάθε χρόνο ιστορίας της AlfaRomeo. Δεν πρόκειται απλώς για ένα αυτοκίνητο, αλλά αποτελεί τη χειροπιαστή έκφραση της εφευρετικότητας, της σκληρής δουλειάς και της αφοσίωσης. Των μυστικών δηλαδή, για την επίτευξη των πιο φιλόδοξων στόχων και της κατάρριψης μακροχρόνιων ρεκόρ. Όλα αυτά σε ένα μοναδικό αισθητικό αποτέλεσμα. Με την έκδοση αυτή, η μάρκα γιορτάζει και την επιτυχία του SUV που έκανε το γύρο της θρυλικής πίστας, σε 7 λεπτά και 51,7 δευτερόλεπτα, τον γρηγορότερο χρόνο στην κατηγορία του.\nQuadrifoglio: μια λέξη είναι αρκετή για ένα αυτοκίνητο που είναι μια κατηγορία από μόνο του. Ένα όχημα που αψηφά όλες τις «κανονικές» κατηγοριοποιήσεις. Κι αυτό ισχύει τόσο για τη Stelvio όσο και για τη Giulia, που είναι ήδη έτοιμες να συναρπάσουν το κοινό της Γενεύης και να συνεχίσουν να σαγηνεύουν, σε καθημερινή βάση, τους 108 τυχερούς κατόχους τους. Ο 2.9 V6 Twin-Turbo κινητήρας των 510 ίππων, το διαφορικό TorqueVectoring και το ChassisDomainControl (CDC) που χαρακτηρίζουν τα συγκεκριμένα μοντέλα, σε συνδυασμό με το ειδικό χρώμα, το υψηλού κύρους όνομα και τις προσεγμένες λεπτομέρειες, αποτελούν τα υπέρτατα παραδείγματα της ανωτερότητας της AlfaRomeo.\nΔεν είναι σύμπτωση ότι αυτά τα δύο έξοχα αυτοκίνητα έχουν το όνομα της φημισμένης γερμανικής πίστας. Τα αυτοκίνητα της AlfaRomeo ξεκίνησαν να καταγράφουν νίκες στην πίστα του Nürburgring κατά τη δεκαετία του 1930, στα χέρια παγκοσμίου κλάσης οδηγών όπως ο TazimNuvolari, που κέρδισε το GrandPrix της Γερμανίας με ένα 8C 2300 TipoMonza το 1932 αλλά και με ένα TipoB-P3 το 1935. Εξίσου αξιομνημόνευτες χρονιές ήταν το 1966, όταν το GiuliaSprintGTA έγινε το πρώτο GT που έκανε τον γύρο της πίστας του Nürburgring σε κάτω από 10 λεπτά, αλλά και το 1975, όταν το 33ΤΤ 12 που οδηγούσε ο ArturoMerzario θριάμβευσε στη Γερμανία πριν συνεχίσει - και κερδίσει - στο WorldSportscarChampionship. Τελευταία, αλλά εξίσου σημαντική, η διπλή νίκη του 155 V6 Ti του NicolaLarini στο DTMChampionship, που επίσης πραγματοποιήθηκε στην πίστα Nürburgring. Ο Ιταλός οδηγός επανέλαβε το κατόρθωμα του TazimNuvolari, κατατροπώνοντας τα υπόλοιπα αυτοκίνητα, που ήταν όλα γερμανικά!\nΣτο χώρο λοιπόν, “Quadrifoglio”, οι εκδόσεις Stelvio και Giulia που με υπερηφάνεια φέρουν το σήμα “NRING”, γιορτάζουν τα ρεκόρ που έχουν καταγράψει τα δύο μοντέλα, ενώ ο ενθουσιασμός συνεχίζεται και στο χώρο που είναι αφιερωμένος στις GiuliaVeloceTi και StelvioSuper με το PackSport, το νέο PerformancePack, τα νέα δερμάτινα ταμπλό και πάνελ θυρών. Και τα δύο αυτοκίνητα είναι εξοπλισμένα με το σύστημα τετρακίνησης Q4. Η πολυτέλεια της μάρκας εκφράζεται μέσω του LuxuryPack, ενώ ο σπορ χαρακτήρας της εκφράζεται μέσω της γκάμας 4C, με τις ειδικές εκδόσεις Competizione και Italia, που έχουν δημιουργηθεί για το Coupé και το Spider.\nΟιεκδόσεις Nürburgring Edition Stelvio και Giulia Quadrifoglio “NRING”\nΤα «αστέρια» της Έκθεσης θα είναι σίγουρα οι περιορισμένες εκδόσεις NürburgringStelvioQuadrifoglioNring και GiuliaQuadrifoglioNring, που δημιουργήθηκαν για τον εορτασμό των ρεκόρ της AlfaRomeo στη θρυλική γερμανική πίστα. Η Stelvio κρατά το ρεκόρ στην κατηγορία της, με το χρόνο των 7 λεπτών και 51.7 δευτερολέπτων. Είναι το γρηγορότερο SUV, με τον κορυφαίο2.9 V6 Bi-Turbo βενζινοκινητήρα 510 ίππων και 600Nm ροπή, που φτάνει τα 283 χλμ./ώρα με επιτάχυνση από 0 στα 100 σε μόλις 3.8 δευτερόλεπτα. Η GiuliaQuadrifoglio κρατά το ρεκόρ των σεντάν παραγωγής, με laptime 7’32’’, χάρη στον εξαιρετικό της χειρισμό, τη μέγιστη ταχύτητα των 307 χλμ./ώρα και την επιτάχυνση από το 0 στα 100 χλμ/ώρα, την οποία επιτυγχάνει σε μόλις 3.9 δευτερόλεπτα.\nΜόνο 108 αυτοκίνητα θα παραχθούν για κάθε μοντέλο, για τους συλλέκτες αλλά και για τους πιο πιστούς οπαδούς της AlfaRomeo. Οι νέες εκδόσεις έχουν αποκλειστικά χαρακτηριστικά, όπως το αριθμημένο σήμα στο ταμπλό με ανθρακονήματα και το μοναδικό χρώμα CircuitoGrey, αποκλειστικά για την περιορισμένη έκδοση.\nΕκτός από τις παραπάνω ξεχωριστές λεπτομέρειες, ο βασικός εξοπλισμός της σειράς Nring περιλαμβάνει κεραμικά φρένα από ανθρακόνημα, αγωνιστικά καθίσματα Sparco με κόκκινες ραφές και σκελετό επίσης από ανθρακόνημα. Τα ανθρακονήματα κυριαρχούν επίσης στη λαβή του αυτόματου κιβωτίου της Mopar και στο δερμάτινο alcantara τιμόνι. Το μπροστινό σήμα, τα καλύμματα των καθρεπτών και οι λεπτομέρειες στις πλαϊνές ποδιές, είναι φτιαγμένα επίσης από ανθρακονήματα, ενώ υπάρχουν, ακόμη, φιμέ παράθυρα, ενεργό cruisecontrol, premium πακέτο ήχου από την HarmanKardon και το AlfaTM Connect 3DNavinfotainmentsystem με οθόνη 8,8 ιντσών και DAB. Επιπλέον η Giulia λανσάρει μια νέα οροφή από ανθρακόνημα, ενώ και οι δύο φέρουν το ματ λογότυπο της Mopar.\nΟι NürburgringStelvioQuadrifoglioNring και GiuliaQuadrifoglioNring είναι κάτι πολύ περισσότερο από κορυφαίες εκδόσεις μοντέλων, είναι η χειροπιαστή υπεροχή της AlfaRomeo στην καλύτερη εκδοχή της.\nΟι εκδόσειςQuadrifoglio είναι πρότυπα μηχανολογικής ποιότητας και κορυφαίων επιδόσεων από μόνα τους. Για παράδειγμα, για πρώτη φορά στη Stelvio ο κινητήρας 2.9 Bi-Turbo συνδυάζεται με το καινοτόμο σύστημα τετρακίνησης Q4, και εγγυάται ασυναγώνιστες επιδόσεις, πρόσφυση, οδηγική απόλαυση και ασφάλεια υπό όλες τις συνθήκες. Και τα δύο αυτοκίνητα έχουν επίσης ενσωματωμένο το AlfaTM ChassisDomainControl, που συντονίζει όλα τα ηλεκτρονικά συστήματα του οχήματος, προσφέροντας κάθε φορά τη βέλτιστη απόδοση και τη μέγιστη οδηγική απόλαυση. Συγκεκριμένα, το σύστημα διευθύνει και μεταφέρει συγκεκριμένες λειτουργίες στα υπόλοιπα ενεργά συστήματα, όπως το σύστημα τετρακίνησης Q4 (στηStelvioQuadrifoglio), το AlfaTM ActiveTorqueVectoringsystem, το AlfaTM ActiveSuspension, το ESC και το AlfaTM DNAProselector με τη λειτουργία Race. Η τεχνολογία TorqueVectoring αξιοποιεί με τον καλύτερο τρόπο τις δυνατότητες των Stelvio και Giulia και τονίζει τον σπορ χαρακτήρα τους. Οι δύο συμπλέκτες που ελέγχονται ηλεκτρονικά από το σύστημα TorqueVectoring δίνουν τη δυνατότητα ελέγχου της ροπής στην κάθε ρόδα ξεχωριστά. Αυτό εξασφαλίζει τη βέλτιστη μεταφορά της ισχύος στο έδαφος ακόμα και όταν το αυτοκίνητο ωθείται στα όριά του. Με αυτόν τον τρόπο η οδήγηση είναι πάντα ασφαλής και διασκεδαστική, χωρίς να χρειάζεται η επέμβαση του συστήματος ελέγχου σταθερότητας.\nΤο αυτόματο κιβώτιο 8 ταχυτήτων ZF, που παρέχεται με τον βασικό εξοπλισμό, είναι ειδικά ρυθμισμένο να αλλάζει σε μόλις 150 χιλιοστά του δευτερολέπτου σε Racemode, και διαθέτει διακόπτη κλειδώματος, που χαρίζει στον οδηγό μια δυνατή αλλά και εξαιρετικά ακριβή αίσθηση της επιτάχυνσης. Ανάλογα με το mode που επιλέγει ο οδηγός, το όχημα μπορεί να αξιοποιεί με τον καλύτερο τρόπο τη κύλιση, την άνεση και την ευκολία της οδήγησης σε όλα τα περιβάλλοντα, ακόμα και γύρω από την πόλη και να βελτιώνει ακόμα περισσότερο την κατανάλωση καυσίμου, περιορίζοντας, ταυτόχρονα, τις εκπομπές CO2.\nΗ υπεροχή που προσφέρει, λοιπόν, δεν εξαντλείται στις επιδόσεις. Και τα δύο αυτοκίνητα, τόσο το SUV όσο και το σεντάν είναι εξαιρετικά λειτουργικά και σε ό,τι αφορά τις εκπομπές ρύπων και κατανάλωσης καυσίμου, χάρη στο ηλεκτρονικά ελεγχόμενο σύστημα απενεργοποίησης των κυλίνδρων αλλά και της λειτουργίας sailing, που είναι διαθέσιμη στο σύστημα οδήγησης AdvancedEfficiency. Τελευταίο, αλλά εξίσου σημαντικό χαρακτηριστικό: και τα δύο είναι εξοπλισμένα με paddleshifters κατασκευασμένα από συμπαγές αλουμίνιο και ενσωματωμένα στην κολώνα του τιμονιού\nAlfa Romeo Stelvio Super μετονέο Performance Pack\nΣτο περίπτερο της εταιρίας στην Έκθεση της Γενεύης, θα παρουσιαστούν επίσης -με υπερηφάνεια- δύο αυτοκίνητα Stelvio που είναι εξοπλισμένα με κινητήρα 2.0 Turbo, σε εκδόσεις 200 και 280 ίππων, με αυτόματο κιβώτιο 8 ταχυτήτων και σύστημα τετρακίνησης Q4. Ο κινητήρας είναι τετρακύλινδρος και φτιαγμένος εξ’ ολοκλήρου από αλουμίνιο και ανθρακόνημα. Περιλαμβάνει το ηλεκτροϋδραυλικό σύστημα ενεργοποίησης βαλβίδων MultiAir, το σύστημα 2-in-1" υπερτροφοδοσίας και το σύστημα άμεσου ψεκασμού υψηλής πίεσης 200 bar, το οποίο εξασφαλίζει ακαριαία απόκριση σε όλο το φάσμα στροφών και χαμηλή κατανάλωση καυσίμου.\nHStelvio με τον βενζινοκινητήρα 2.0 280 HPTurbo είναι το κορυφαίο μοντέλο της κατηγορίας σε επίπεδο επιτάχυνσης, φτάνοντας από το 0 στα 100 χλμ./ώρα σε μόλις 5.7 δευτερόλεπτα, με μέγιστη ταχύτητα τα 230 χλμ./ώρα. Δίπλα της θα βρίσκεται, ένα ακόμα αυτοκίνητο με τον ίδιο κινητήρα, σε έκδοση 200 ίππων με μέγιστη ροπή 330 Nm στις 1,750 rpm, μέγιστη ταχύτητα 215 χλμ./ώρα και επιτάχυνση από το 0 στα 100 σε 7.2 δευτερόλεπτα.\nΔύο νέα σημαντικά χαρακτηριστικά των αυτοκινήτων της Έκθεσης είναι το καινούργιο δερμάτινο ταμπλό και τα καινούργια πάνελ στις πόρτες, αλλά και το PerformancePack, που περιλαμβάνει το AlfaActiveSuspension (διατίθεται επίσης χωριστά, σαν πρόσθετος εξοπλισμός.\nΤα δύο αυτοκίνητα έχουν εμπλουτιστεί από δύο πακέτα που υπογραμμίζουν τον πολύπλευρο χαρακτήρα των AlfaRomeoSUV, αποπνέοντας εξίσου σπορ αλλά και πολυτελή αισθητική. Η Mopar, OfficialServicePartner της AlfaRomeo για το σέρβις, τα εφεδρικά εξαρτήματα, τα γνήσια αξεσουάρ, τη βοήθεια και την εξυπηρέτηση πελατών, έχει ετοιμάσει ειδικά αξεσουάρ για τα συγκεκριμένα οχήματα, που περιλαμβάνουν μαύρους ματ τροχούς 20 ιντσών.\nΔίπλα τους θα υπάρχει επίσης μια πολυτελής StelvioSuper 200 ίππων, σε χρώμα VolcanoBlack, με μπεζ δερμάτινα καθίσματα και ταμπλό και ξύλινες γκρι λεπτομέρειες. Το συγκεκριμένο μοντέλο διαθέτει τροχούς 20 ιντσών από κράμα αλουμινίου με μαύρα καπάκια.\nΕξοπλισμένη με turbo βενζινοκινητήρα 280 ίππων, αυτόματο κιβώτιο 8 ταχυτήτων και σύστημα τετρακίνησης Q4, η GiuliaVeloceTi είναι η τέλεια ενσάρκωση της τεχνικής και αυτοκινητιστικής υπεροχής της γκάμας Giulia.\nΟ χαρακτηρισμός “Ti” συμβολίζει το TurismoInternazionale και χρησιμοποιείται πάντα για τις πιο πλούσια εξοπλισμένες, υπερσύγχρονες, “ακραίες” θα λέγαμε, εκδόσεις. Η GiuliaTi παρουσιάζεται σε χρώμα RacingRed. Αποτελεί την πιο ξεχωριστή έκδοση της γκάμας, συνδυάζοντας επιτυχημένα τη σπορ «γεύση» της GiuliaVeloce με ελκυστικό στυλ, πλούσιο βασικό εξοπλισμό και την τελευταία λέξη της τεχνολογίας. Μια κοντινή «συγγενής» της Quadrifoglio, με την οποία μοιράζεται αρκετά χαρακτηριστικά σε ό,τι αφορά το σχεδιασμό.\nΗ μαύρη οροφή, το ταμπλό που είναι ντυμένο με δέρμα και λεπτομέρειες ανθρακονήματος και τα δερμάτινα Alcantara καθίσματα με μαύρες ραφές, τραβούν αμέσως τα βλέμματα, μαζί με τις λεπτομέρειες που σχεδιάστηκαν από τη Mopar, όπως το λογότυπο AlfaRomeo, το “V” στο μπροστινό μέρος και τα καλύμματα των καθρεπτών. Οι πλαϊνές ποδιές, επίσης με λεπτομέρειες ανθρακονήματος, καθώς και η πίσω αεροτομή είναι απόλυτα χαρακτηριστικά στοιχεία μιας Quadrifoglio έκδοσης.\nΟ σπορ χαρακτήρας του μοντέλου επιβεβαιώνεται από την πολύ έντονη προσοχή που έχει δοθεί σε κάθε λεπτομέρεια και την εκτεταμένη χρήση ανθρακονήματος. Ολοκληρώνεται από το σύστημα infotainment, AlfaTMConnect 3D το 8.8" 3D σύστημα πλοήγησης με DAB, το ActiveCruiseControl, τα φιμέ παράθυρα και το premium ηχοσύστημα της HarmanKardon.\nΗ GiuliaSuper έρχεται σε VolcanoBlack χρώμα με το μοναδικό LuxuryPack που περιλαμβάνει μπεζ δερμάτινο εσωτερικό με λεπτομέρειες από γκρι αληθινό ξύλο δρυός. Είναι το ιδανικό αυτοκίνητο για όσους θέλουν να απολαύσουν τις επιδόσεις της Giulia, μέσα σε μια ασύγκριτη άνεση και πολυτέλεια. Κάτω από το καπό βρίσκεται ο τετρακύλινδρος βενζινοκινητήρας των 200 ίππων, με αυτόματο κιβώτιο ταχυτήτων.\nH Honda αποκαλύπτει το νέο CR-V stars\nΣαςενημερώνουμεότι η γκάματουPicantoεμπλουτίζεταιμεμίανέαέκδοση η οποίαδιαφοροποιείταιτόσοσεεμφάνισηόσοκαισε οδικήσυμπεριφοράκαιεξοπλισμό. Η έκδοσηαυτήονομάζεταιPicanto Χ-Line και θα είναιδιαθέσιμημε τους 2 κινητήρεςυψηλήςαπόδοσης που εξοπλίζουνήδητοPicanto, τον ατμοσφαιρικό 1,2lt και τον 1,0lt Turbo με 100 ίππους.\nH Abarth στο Διεθνές Σαλόνι Αυτοκινήτου της Γενεύης 2018 stars\nΔύο πρεμιέρες στη Γενεύη: Ευρωπαϊκή πρεμιέρα για το MITSUBISHI stars\nΞεκίνησαν οι πωλήσεις του Nissan Serena e-POWER στην Ιαπωνία. stars\nFiatProfessionalTalento: Νέες τιμές, αναβαθμισμένος εξοπλισμός stars\nΣχεδιασμένο για να μεταφέρει αγαθά ή επιβάτες, το Talentoτης FiatProfessional παρέχει στους επαγγελματίες μία ευρεία γκάμα λύσεων, η οποία κάνει τη διαφορά στηνκαθημερινήεργασία.


ΙΤ productivity : πηγή ανταγωνιστικού πλεονεκτήματος – netweek.gr\nΙΤ productivity : πηγή ανταγωνιστικού πλεονεκτήματος\nΣύμφωνα με την Gartner, η παραγωγικότητα του ΙΤ αποτελεί για τις επιχειρήσεις και τους οργανισμούς την επόμενη πηγή ανταγωνιστικού πλεονεκτήματος.\nΠαραδοσιακά, η Πληροφορική ήταν το όχημα που ενίσχυε και συνέβαλε στην αύξηση της επιχειρηματικής παραγωγικότητας. Τα τελευταία 40 χρόνια, η προσπάθεια αυτή κρίνεται ιδιαίτερα επιτυχημένη και η αιτία της βελτίωσης της παραγωγικότητας της οικονομίας συνολικά.\nΗ παραγωγικότητα των επιχειρήσεων αυξάνονταν όσο οι δυνατότητες των πληροφοριακών συστημάτων βελτιώνονταν για να μειώσουν το κόστος της διενέργειας της δουλειάς. Αυτή η εξέλιξη ήταν αποτέλεσμα αφενός της επεξεργαστικής ταχύτητας, αφετέρου της ενοποίησης (integration) και της αυτοματοποίησης των επιχειρηματικών διαδικασιών.\nΤο τελευταίο διάστημα, ωστόσο, παρατηρείται στις επιχειρήσεις μία μείωση της απόδοσης στις επενδύσεις σε ΙΤ, πάντα σύμφωνα με την Gartner, και αυτό εντείνει τις πιέσεις για ενίσχυση του ΙΤ productivity. Πώς όμως μπορεί ένας οργανισμός να αυξήσει την παραγωγικότητα των επενδύσεών του σε Πληροφορική;\nΟι επικεφαλής των τμημάτων ΙΤ που αναζητούν τρόπους να βελτιώσουν την παραγωγικότητα των ΙΤ προσπαθειών τους θα πρέπει να είναι προετοιμασμένοι για μία μεταμόρφωση, που θα αντικαταστήσει την υπάρχουσα πληροφοριακή τους υποδομή προκειμένου να διασφαλίσουν χαμηλού κόστους αλλά ευέλικτες λειτουργίες για τα επόμενα πέντε χρόνια, ανταποκρινόμενοι έτσι στα ζητήματα κόστους και εσόδων.\nΘα πρέπει ακόμα να εστιάσουν στην κεντρικοποίηση και προτυποποίηση όλων των λειτουργιών και των διαδικασιών του οργανισμού που είναι παρόμοιες ή πανομοιότυπες. Αυτή η προσπάθεια, ωστόσο, θα πρέπει να εξισορροπηθεί με την κατάλληλη δομή που θα ανταποκριθεί στο επιχειρηματικό περιβάλλον στο οποίο δραστηριοποιείται η εταιρεία. Αυτό σημαίνει έξυπνη κεντρικοποίηση συστημάτων ανταποκρινόμενη στο επιχερείν, η οποία θα αποφεύγει τους κινδύνους και τις παγίδες της κεντρικοποίησης που έχουν αντίκτυπο στην επιχειρηματική απόδοση.\nΚαι τέλος, θα πρέπει να εφαρμόσουν «lean IT principles» στο τμήμα Πληροφορικής που θα ενσταλάξουν περαιτέρω πρακτικές κουλτούρας που με τη σειρά τους θα αυξήσουν την παραγωγικότητα του ΙΤ.\nΟλα τα παραπάνω, που πολύ επιφανεικά θίξαμε, στόχο έχουν την αύξηση της παραγωγικότητας των ΙΤ επενδύσεων, κάτι που θα αποτελέσει την επόμενη πηγή ανταγωνιστικού πλεονεκτήματος. Πώς συνδέονται τα δύο; Η εμπειρία άλλων κλάδων μας έχει διδάξει η μεταφορά κεφαλαίου από το ΙΤ, με τρόπο που θα έχει μικρό ή κανέναν αντίκτυπο στις υποστηριζόμενες επιχειρηματικές λειτουργίες, καθιστά το κεφάλαιο αυτό διαθέσιμο για επενδύσεις σε άλλες περιοχές του business που θα μπορούσαν να προσδώσουν μεγαλύτερη απόδοση και οφέλη.\nΕπιπλέον, οι απλούστερες λειτουργίες ισούνται μεγαλύτερη προσαρμοστικότητα και ευελιξία. Το αποτέλεσμα των απλούστερων συστημάτων και διαδικασιών του ΙΤ είναι η μείωση του χρόνου που απαιτείται για να αλλάξει το ΙΤ. Μην ξεχνάμε άλλωστε, ότι σε αρκετές μελέτες των τελευταίων πέντε χρόνων, οι CEOs υποστηρίζουν ότι το ΙΤ είναι ένα εμπόδιο στην αλλαγή, που έρχεται πίσω σε σημασία μόνο σε σχέση με την επιχειρηματική κουλτούρα.\nTopics: Editorial , Management